
SIYASI 


Peyama Serkreterê Giştî Yê PDK îranê, Bi Boneya Cejna 
25 5 ê Gelawêjê, 62 5 mîn Salvegera Avakirina Partiyê 

Kurdistanê kete ser durêya çokdadan 
û berxwedanê. Rêvîngên wefadar û 
biemeg yên Pêşewa bi rûmet û 
serfirazî ve rêya berxwedaniyê dane 
ber xwe û di hemû wî yam de heta 
niha, her demekê pêwîst bûye ji bo 
bilind ragirtina alaya demokrat ji 
pêşkêşkirina canê xwe dirêxî û 
kêmasî nekirine. Lewra em mêze 
dikin di rewşeke wilo de ku rejîma 
Mihemed Riza Şah, îran weke girava 
aram û rejîma xwe a dîktator bi 
Jandarmê Xelîca Fars dihesiband, 



Birêz Mistefa Hicrî, Sekreterê Giştîyê PDK Iranê 
25 ’ê Gelawêja 2007 


H evwelatiyên hêja! 

Civatên xelkê mafxwaz yê 
Kurdistanê! 

Kadro û Pêşmergeyên gel û 

partiyê! 

Endam û alîgirên xebatkar ên 
Partiya Demokrat! 

Malbatên serbilind yên Şehîdan û 
girtiyên xweragir yên siyasî! 

25'ê Gelawêja 1324 (16.08.1945)'an, 
yek ji rojên geşên dîroka tejî evraz û nişîv 
ya neteweya me ye. Di wê roja ji bîr nekirî 
û pir rûmet de, Partiya Demokrat ya 
Kurdistanê, li ser destê rêberê hilkevtî û 
leheng Pêşewa Qazî Mihemed û li ser 
bingehên rêxistinî yên Komeleya 
Vejiyana Kurd (J-K) hatiye avakirin û ji vê 
rêyê ve bizava neteweyî - demokratîk ya 
Kurdistanê gaveke bilind û girîng ji bo 
bidestveanîna maf û azadiyên xelkê 
mafxwaz yê Kurdistanê avêt. 

Di wê serdema dîrokî de, ne tenê 
Kurdistan, belkî seranserê îranê û heta 
herêma Rojhilata Navîn jî di bîr û 
baweriyên kevn û sava û paşverû de nuqim 
bibû û hin sîstemên zordar û kevneperest 
çarenivîsa gelan bidestve girtibûn, yekem 
partiya modern û nûjen a Kurd hate holê û 
bidestveanîna mafê neteweyî, demokrasî û 
vegerandina serweriyê ji bo gel û xebat 
bona zeliqandina wekheviya jin û mêran di 
civak û malbatê de bi eşkere aniye nava 
bername û piratîka xwe. 

Partiya Demokrat a Kurdistanê, 
yekemîn partiya Kurdistanî bû ku pêwîstiya 
organîzasyonekê ji bo pêşdebirina xebata 
neteweyî ya Kurd fêm kir. Damezrandina 
Yekîtiya Ciwanan û Yekîtiya Jinên Demokrat 
ên Kurdistanê di şeş deheyan berî niha de 
nîşaneya lêzanîn û pêşdîtina avakerên 
partiya pêşeng ya gelê Kurd bû. 

Çend mehan piştî avakirina partiyê û bi 
sedema pêkhatina guhertinên bingehîn di 
astên hundirîn, herêmî û navneteweyî de, 
rêberên Partiya Demokrat li gor 
hewcehiyeke dîrokî di 2'ê Rêbendana 
1324'an a Rojî de, yekemîn Komara 
demokratîk a Kurd di dîroka Kurdistanê de 
ava kirin. Komarek demokratîk ku xewn, 
hêvî û xweziyên Kurdî bi rast vegerand û di 
heyamê nêzîk bi 11 heyvan desthilata 
nîştimanî a komarê de, azadiya raderbirîn û 
çapemeniyê, parastina ewlekariya neteweyî 
a Kurd, hildana ala sê reng ya Kurdistanê û 
xebat ji bo demokrasî û piştgirî û 
hevpêwendiya gelên zulmjêkirî û bindest 
yên Rojhilata Navîn kire bi usûl û 
pirensîpeke neguher ya partiyê û tevgera 
neteweyî - demokratîk a Kurdistanê û 
rêvîngên rêya azadiya Kurdistanê niha jî di 
wê çarçoveya mirovanî û demokratîk de 
dimeşin. 

Bi hiloşandina Komara canemerg ya 
Kurdistanê û lidarvakirina Serok Komarê 
wê, Partiya Demokrat ya Kurdistanê û 
tevgera neteweyî - demokratîk a 


xebatkarên serhildana bi şan û şeref a 
salên 46-47'an ya Rojî, xew ji çavê 
dîktatoriya Paşatiyê perand û ew rastî 
seliman ku dîktatorî û serberedayî Kelek 
sist û lerizî ye û li hember ruhiya şoreşvanî 
de tê lerizîn. Lewra rejîmê hemû şiyan û 
karîna xwe bona serkutkirina xebatkarên 
Kurd bikar anî û xwîna rêberên wê 
serhildanê rêt û bi sedan kes ji endamên 
nepenî yên partiyê li bajar û gundên 
Kurdistanê xistin girtîxaneyên xwe ên reş û 
bixof de. 

Di wan salên giran û dijwar de, rêberê 
navdar - Dr. Ebdulrehman Qasimlo - 
serkêşiya xebata neteweyî-demokratîk ya 
Kurdistanê bidestve girt û careke din asoya 
xebata neteweya me geş û ronahîtir û 
rêvîngên rêya azadiyê berdewamtir û 
civatên xelkê Kurdistanê pêdagirtir hatin 
çeper û qada xebat û berxwedanê. 

Şoreşa gelên îranê di Rêbendana sala 
1357'an de, hêviyeke nû xiste nav dilê 
civatên xelkê Kurdistanê, lê mixabin 
bidestxistiyên wê şoreşê ji hêla Melayan ve 
hatin talankirin û wan bi agir û hesin 
bersiva xwestekên aştîxwazane yên Kurdan 
dan. Kurdistan bi awayên herî hov û 
dirindane kete ber êrîşa Pasdarên tarîtî û 
nezaniyê û bi vî awayî bersiva NA bi 
daxwazên berheq ên neteweya Kurd hate 
dayîn. Neteweya me jî ji bo xebat û 
berevanî ji man û heyîna xwe, li cihê 
teslîmbûn bi kevneperestiyê rêya 
berxwedaniya çekdarî hilbijart û bo demekê 
jî rê neda ku rejîm û dar û destekên wê bi 
asûde û rihetî li ser axa zevtkirî a 
Kurdistanê bimînin. 

Partiya Demokrat ya Kurdistana îranê, li 
doma xebata birûmet ya xwe de, gellek 
evraz û nişîv û karesat bi xwe ve dîtine, lê 
ewa cihê rûmet û şanaziya wê partiya 
pêşeng e, bêrawestiyan, mandînenasî û 
berdewamî di xebat û tekoşînê de ye. 
Bêguman terorkirina rêberên leheng yên 
partiya me Şehîd Dr. Ebdulrehman Qasimlo 
û şehîd Dr. Şerefkendî û dehan Kadroyên 
rêberiyê ji aliyê terorîstên rejîma mirovkuj 
ya Komara Îslamî ya îranê ve, derbeyeke 
giran û dijwar ji bo tev rêvîngên maf û 
azadiyên xelkê Kurdistanê bû. Lê ji ber ku 
Partiya Demokrat mektebeke modern û 
pêşverû ji bo perwerde û elimandina Rêber, 
Kadro, Pêşmerge û endamên wê yên jêhatî 


bûye, ji destdayîna rêberên mezin, 
şehîdbûna hezaran Kadro û Pêşmergeyan, 
îdam, girtin û qirkirina sedan kes ji 
endamên nepenî yên partiyê nekariye li ser 
rêya domandina xebata wê partiyê 
astengan pêk bîne. Ewa ku di vê derbarê 
de jî cihê kêfxweşî û rûmetê ye, ew e ku 
neteweya me qedr û qîmeta rêberên 
xebatkar û mandînenas ên xwe dizane û 
fîdakariyên wan ji bîr nake. Daxistina dikan 
û bazara piraniya bajarên Kurdistanê û 
temirandina çirayan di şeva 22'ê Pûşpera 
îsal, salvegera terorkirina rêberê aştîxwaz û 
gernas yê gelê me - nemir Dr. 

Ebdulrehman Qasimlo - nîşaneya wê 
rastiyê ne ku rêya wan rêberên mezin her 
kesk û berdewam e û ew di biheşta bîr û 
ramanên neteweya xwe de her zindî ne. 

Hevalên rêzdar! 

Xe/kê gernas û mafxwaz yê 
Kurdistanê! 

Komara Îslamî ya îranê zevtker û 
binpêkerê maf û azadiyêji xelkê Kurdistanê 
û tev gelên bindest yên îranê, di asta 
navneteweyî de, wekî rejîmeke 
serberedayî, qeyransaz û binpêkerê qanûn 
û peymanên navneteweyî hatiye naskirin û 
di refa herî pêş a wan rejîman de ye ku çi 
cure nirx û bihayekê bi pirensîp û yasayên 
navneteweyî nade û yê bûye rejîmeke 
serberdayî û hewildaneke berfireh bona 
çêkirina çekên Etomî dest pê kiriye û 
eşkere ye, çekdarbûna wê rejîmê bi wan 
çekên kavilker, dikare çi karesatekê ji bo 
cîhana pêşketî û mirovahiyê biafirîne. 

Ew rejîme di asta herêmî de, hewildan 
û xebatên xwe ji bo destavêtin di nav kar û 
barên hundir ên welatên Rojhilata Navîn de 
bileztir kiriye. Li Asyaya Navîn, Efxanistan, 
Pakistan û Keşmîrê heta digihîje îraq, 
Lubnan, Yemen, Filistîn û Behreynê bi 
eşkere û li ber çavê xelkê cîhanê ve 
alîkariyê dide girûpên terorîstî. Ev kar û 
kiryarên rejîmlê yê bûye sedema vê çendê 
ku welatên herêma Rojhilata Navîn bêtir ji 
caran seh bi tirs û xofê ji wê rejîmê bikin û 
bikevine fikra çêkirina cemsera dijberî wê 
rejîma dîktator. 

Di asta navxweyî de jî û nemaze di van 
çend mehên dawi^ê de, rejîma azadîkuj a 
Komara Îslamî ya îranê li seranserê îranê 
bi giştî û bi taybet li Kurdistanê, 
serkutkirinek sîstematîk yê daye destpêkirin 

û di wê serkut û çewisandina dijî mirovane 
de, jin, mamsota (dersbêj), xwendekar, 
karker û rojnamevan yê kirine nîşane û 
armanc. Xuya û aşkera ye ku ev pêla nû ya 
serkut û tepeserkirinan, nîşaneyek ji bo 
herifandina rewatî û berheqiya vê rejîma 
serberedayî ye û sîgnalek ji bo guhertinên 
kûr ên siyasî di civaka îranê de ye. 

Hevwelatiyên hêja! 

Partiya Demokrat ya Kurdistana îranê, 
partiya pêşeng a tevgera neteweyî- 
demokratîk ya Kurdistanê, li ser vê 
baweriyê ye ji bo bersivdan bi wan 
guhertinên girîng ên hundirîn, herêmî û 
navneteweyî, herwiha ji bo rizgarkirina 
bilez a neteweyên bindest yên îranê di bin 
çengê wê rejîmê de, hewce ye em di 3 
waran de hewl û xebatên xwe berfireh 
bikin: 

A) Di asta Kurdistanê de, pêwîst e partî 
û rêxistinên Kurdistanê zêdetir ji caran di 
diyalogeke avaker bi merema gihîştin bi 
platformeke demokratîk ji bo pêşeroja 
Kurdistanê, bi dûr ji her terze metodeke 
propagandeyî beşdariyê bikin. 

B) Di asta neteweyên bindest ên îranê 
de, hewce ye Kongireya Neteweyên îrana 
Federal çelengtir bihê kirin û bikare bi 
awayekî piratîkî xebata neteweyî a gelên 
bindest piraktîze bike û bibe sedema 
balkişandina navendên biryardanê û di 
encamê de bibe yek ji kolekeyên sereke ên 
bedel û alternatîva Komara Îslamî ya îranê. 

C) Di asta seranserî de, lazim e diyalog 
û gotûbêjeke avaker di navbera hemû partî 
û rêxistinên siyasî ên Opozîsyona Komara 
Îslamî de dest pê bike û hemû bi dûr ji 
çarçoveya teng û bertesk ên îdeolojîkî, 
bona çêkirina eniyeke demokratîk ya 
nîştimanê hewlan bidin û wekî bedel û 
alternatîva sereke ya Komara Îslamî a îranê 


ji bîr û raya giştî û cîhanê re binasînin. 
Partiya Demokrat ya Kurdistana îranê bi 
fermî nasîna hemû maf û azadiyên xelkê 
Kurdistanê û neteweyên dinê yên bindest 
ên îranê ji bo pêkanîna her çiqas bileztir ya 
wê eniyê bi bingeh û kolekeyeke qahîm 
dizane û ji bo tev alîkarî û hevpêwendiyeke 
piratîkî amade ye. 

Me ji bo alîkarî û hevpêwendiyê di wan 
sê astan de gellek xebatên hêja meşandine 
û niha şûn de jî xwe di vê rêyê de bi 
berpirsiyar dizanin û di vê derheqê de em ji 
bo diyalog û gotûbêjê û guhartina bîr û 
rayan her destek hevkariyê bi germî 
digivişînin. 

Xe/kê xebatkar yê Kurdistanê! 

Bi hewce dizanim di vê roja dîrokî e 
careke din li ser çend pirensîpên neguher 
ên Partiya Demokrat ya Kurdistana Iranê 
tekezê bikim: 

1. Partiya Demokrat ya Kurdistana 
îranê di hemû astan û bi giştî di derbarê 
doza rewa û berheq ya Kurd de, bawerî bi 
aştî û gotûbêja avaker heye û herdem xwe 
pêbend bi wan pirensîpên şaristanî dizane. 

2. Partiya Demokrat weke partiyeke 
demokratîk ya neteweyî bona gihîştin bi 
armancên bilind ên mirovanî û neteweyî ên 
xwe ji hemû awayên xebatê wekî: xebata 
rêxistinî, dîplomatîk, ragihandin û heta 
xebata çekdarî weke aleva dawîn ya 
xebatê, di demên pêwîst de mifahê distîne. 

3. Partiya Demokrat ya Kurdistana 
îranê, gelên bindest yên îranê bi 
hevalbendên stratêjîk ên xwe dizane û li 
ser pêwendiya kûr û berfireh a navbera 
wan gelên bindest tekezê dike. 

4. Partiya Demokrat ya Kurdistanê, bi 
serxwebûna biryardanê, xweparastin ji 
destavêtin di nav kar û barên hundir yê 
hêzan û li ser rêz û hurmeta dualî û 


alîkariya dostane îsrar û tekezê dike. 

5. Partiya Demokrat ya Kurdistana 
îranê, tevî pêvajoya demokratîzasyona 
Rojhilata Navîn hevgav e, ji ber ku tenê 
cihgirbûna demokrasiyê di wê herêmê de 
dikaribe azadiya gelên bindest û yek ji wan 
gelê Kurd ewle û garantî bike. 

6 . Partiya Demokrat ya Kurdistana 
îranê bi parastina mafên mirovan pêbend 
dizane û xwe di eniya dijî terorîzm û 
kevneperestiyê de dibîne. 

Di dawiyê de, bi boneya 62'hemîn 
salvegera damezrandina Partiya Demokrat 
ya Kurdistana îranê ve, silavên emegdariyê 
ji bo hemû wan xebatkaran dişînim ku heta 
bo rojekê jî bûye, di refa xebatkarên wê 
partiya tejî rûmet û serbilindî xebitîne û 
xebat û tekoşîna wan yê bûye sebeba vê 
çendê ku partiya wan serbarê hemû pîlan û 
komployên qirêj ên dijmin û neyaran, her 
wisa xweştevî û cihê bawerî û hitbara 
civatên xelkê Kurdistanê bimîne. Em ji wan 
re dibêjin, silav ji bo fîdakarî, mandîbûn û 
xebat û tekoşîna we. 

Si/av // xe/kê Kurdistanê, piştevanên 
herdem yê Partiya Demokratya Kurdistana 
anê 

Si/av ii maibatên serfiraz ên Şehîdan û 
hemû girtiyên berxweder û qehreman yên 
siyasî 

Si/av ii kêmendamên partiyê, şehîdên 
zindî ên xebatê 

S/iav ii Pêşmergeyên çavnetirs ên gei û 
partiyê, aiahiigirên mafû azadiyên xeikê 
Kurdistanê 

Pîroz be 25'ê Geiawêjê, 62'hemîn 
salvegera damezrandina partiya pêşeng ya 
gelê Kurd, Partiya Demokrat ya Kurdistana 
Iranê 


Peyama Hevbeş Bi Hinceta 62’mîn Salvegera Avabûna PDK îranê 


E ndamên rêberiya n Partiya 
Demokratya Kurdistana îranê! 
Kadro û Pêşmergeyên têkoşer! 
Beşdarên hêja! 

Hogirên ronahiya 25'ê Geiawêjê! 

Bi hinceta biserdeçûna 62 salan bi ser 
temenê pir ji rûmet û şanazî yê PDK îranê 
de, em pîrozbahiya xwe ya germ û 
şoreşgerane pêşkêşî hemû Kadro, 
Pêşmerge, endam û alîgirên PDK îranê û 
malbatên serbilind ên Şehîdan, girtiyên 
xweragir ên siyasî û gelê Kurdistanê, 
piştevanên herdemî yên xebata berheq a 
PDK îranê dikin. 

Bêguman avabûna PDK îranê bi 
serokatiya nemir Qazî Mihemed, di roja 
25'ê Gelawêja 1324(1945)'an de, 
guhertinek bû di dîroka tevgera 
rizgarîxwaziya gelê Kurd bi awayekî nûjen. 
Herwiha nûjenkirina xwest û daxwazên 
biheq ên gelê Kurd û hemû tex û qatên 
civaka Kurdî bû li ser bingeha buhayên 
demokratîk ên serdem. 

Dîroka pir ji rûmet û şanazî ya PDK 
îranê, dîroka rikeberiyê û milmilanê tevî 
dîktatorî û kevneperestiyê û xebat di 



Dara Natiq, Sekreterê YCDK îranê - 


25’ê Gelawêja 2007 

pêxema bidestveanîna aştî, azadî, 
demokrasî û mafên rewa yên gelê Kurd e. 

PDK îranê di dirêjahiya xebata xwe de 
tevî du rejîmên serberedayî yên Pehlewî û 
Komara Îslamî ya îranê, xortên biwec û 
biemeg ên xwe ji dest dane û selimandiye 
ku rêvîngek mandînenas yê vê rêbazê û di 
pêxema vê rêbazê de ye. Rêberên weke 


Qazî, Qasimlo û Şerefkendî, jiyana xwe 
feda kirin da ku bi xwîna xwe dîroka 
serweriyê binivîsin û ji bo keç û xortên gelê 
xwe waneya berxwedan û azadîxwaziyê 
bêjin. 

Ji ber vê yekê û di vê boneya pîroz de, 
em Yekîtiyên Ciwanan, Jinan û 
Xwendekarên Demokrat ên Kurdistana 
îranê, serê rêz û hurmetê li hember hemû 
Şehîd û goriyên vê xebata berheq ditewînin 
û car din ji nû ve peymana berdewambûnê 
û ranewestiyanê heta serkevtinê hevdem û 
mil bi milê refên Pêşmergeyên Kurdistanê 
di çeperên xebatê de, tevî wan girê didin. 

Serkeve xebata neteweyî-demokratîk a 
ge/ê Kurd bi rêberiya PDK îranê 

Neman^ bo rejîma paşverû ya Komara 
Îsiamî ya îranê 

Serkeve azadî û mirovahî 

Yekîtiya Ciwanên Demokrat ên 
Kurdistana îranê 

Yekîtiya Jinên Demokrat ên 
Kurdistana îranê 

Yekîtiya Xwendekarên Demokrat 
ên Kurdistana îranê 
25'ê Gelawêja 1386(16.08.2007) 




SIYASÎ 

Peyama Deftera Siyasî Ya PDK îranê Ji 
Bo Kongireya Çaremîn A YCDK îranê 


B irêz Desteya Birêveber ya 
Yekîtiya Ciwanên Demokart ên 
Kurdistana îranê! 

Rêzdar nûnerên Kongireya çaremîn 
ya YCDK îranê! 

Mêvanên hêja! 

Em bona lidarxistina çaremîn Kongireya 
we ku nîşaneyeke din ji hewl û tekoşîna we 
ji bo pêşdebirina demokrasiyê di nava 
rêxistina we de ye, ke yfxweş in. Bi vê 
boneyê ve, em pîrozbahiyê xwe ên herî 
germ pêşkêşî we dikin û hêvî dikin we 
Kongireyeke serkevtî hebe. 

Gelî birêzan! 

Yekîtiya Ciwanên Demokrat ên 
Kurdistana îranê, yekji diyariyên neteweyî 
ên Komara xweştivî ya Kurdistanê ye û 
xwediyê dîrokeke geş û birûmet û serbilindî 
ye. Di qonaxa nû ya xebatê de jî ku li pey 
hatin serkara rejîma Komara Îsalmî a îranê 
dest pê dike, Yekîtiya Ciwanan di xebata 
çiya û bajar de alahilgirê xebat û 
berxwedaniyê li dijî çewisandin û stem û 
zordariya neteweyî bûye, hejmarek 
berbiçav ji endam û alîgirên wê rêbaza 
birûmet û şan û şeref canê xwe bext kirine, 
yan di girtîxaneyên biyom ên rejîmê de 
hatine hepskirin. Niha jî di çepera zanîngeh 
û xwendingehan heta şeqam û rêgehên 
bajaran de em şahîdê fîdakarî û çalakiya 
ciwanan in. 

Li derve û xerîbiyê, li nav dilê 
Kurdistanê, li girtîxaneyan û bi giştî li her 
cihekê ciwanekî/ê Kurd heye, hebe, tevger 
û berxwedanî li dijî rejîma dijberê ciwanan 
ya Komara Îslamî, ber bi pêşdeçûnê de ye. 

Ciwanên bihest û şoreşvan ên gelê me 
li derveyî welat, niha wekî hêzek çeleng û 
xuya di hemû warên siyasî, çandî, hunerî û 
xebata sivîl û medenî de bi awayekî hêja û 
jêhatî erkên neteweyê û welatparêzî ên 
xwe dimeşînin û di nava kom û komeleyên 
siyasî û sivîl yên navneteweyî de ê bûne 
zimanhalê neteweya Kurd. Her ev hewl û 



tekoşîna wan ya berbiçav jî bû ku sala berê 
Yekîtiya Ciwanên Demokrat ên Kurdistana 
îranê weke endamê Rêxistina 
Enternasyonala Sosyalîs a Ciwanan hate 
wergirtin û serbiliniyeke din ji bo ciwanên 
bihest û welatparêz ên gelê me û tevgera 
rizgarîxwazane ya Kurd tomar kir. Em 
çavnihêriya vê çendê dikin ku rêberiya 
hilbijartî a Kongireya Çarem a Yekîtiya we, 
zêdetir ji vê çendê hewl û bizavê bide bona 
ku di kom û komeleyên navneteweyî û 
yekîtiyên ciwanên dinê yên cîhanê weke 
endam bihê wergirtin heta delîveya xebat û 
çalakiyên wê berfirehtir bibe. 

Ciwanên xebatkar! 

Hûn baş dizanin ku rejîma Komara 
Îslamî ya îranê ku di hemû warekê ve 
welatê me tûşî rojreşî û xem û kovanan 
kiriye, ciwanên bihest û welatparêz yên me 
rastî kişandina madeyên bêhişker û dehan 
diyarde û derdên kirêt û biyom ên civakî 
kirine. Yan kom kom ciwanan dişîne 
navendên perwerdehiyê ên deste û 
taqimên teorîstî û wan dike goriyên 
siyasetên dijî mirovî ên xwe. Di vê navberê 
de rewşa ciwanên Kurd li Kurdistana îranê 
ji cihên din yên îranê xirabtir e û roj bo 
rojê ber bi alozî û nebaşiya bêtir diçe. 

Ji bo rizgarkirina wan ciwanan, take rê 
xebat û dijberî tevî rejîmê ye. Bona vê 
meremê hewce ye rêberiya nû ya YCDK 


îranê, her çiqas zêdetir ciwanên Kurdistana 
îranê di bin çetra xwe de kom bike heta 
bona vê xebat û berxwedaniyê hêz û 
şiyaneke bêtir bidest bixe. Di heman hal de 
daxwaza me ji ciwanên Kurd evaye ku tevlî 
yekîtiya xwe, YCDK îranê bibin û bi vî 
awayî hêz û şiyan û karîna xwe a takekesî 
bixin ser hev, heta bikaribin bi hiloşandina 
Komara Îslamî ya îranê û avakirina 
hikûmeteke nû ku hevdem vîn û îradeya 
tev takekesên civaka Kurdewarî û nemaze 
ciwanan be û çi din em şahîdê vê rojreşî û 
bêpariya ciwanên xwe nebin. 

Hevalên qedirbilind! 

Bi vî awayî di vê Kongireyê de erk û 
wezîfeyên girîng yê ketine ser milên we 
ne, bi liberçavgirtina ceribîna xebat û 
tekoşîna we û bi taybet bûyerên piştî 
Kongireya sêyem, pêwîst e bi dahûrandin û 
şirovekirineke hûr û tevalîji bo domandina 
xebat û tekoşîna pêşerojê mekanîzman 
diyarî bikin ku yekrêzriya her çiqas bêtir ya 
yekîtiya we misoger bike û ew çavnihêrî 
bihê cî ku hûn û gelê Kurd meraqa wê 
dikim. 

Partiya Demokrat ya Kurdistana îranê 
her wekî berê digel hest bi berpirsiyarkirinê 
her cure alîkarî û piştgiriyek pêşkêşî 
Yekîtiya Ciwanên Demokrat ên Kurdistana 
îranê kiriye, bi taybet piştî Kongireya 
sêzdehem a xwe de bi kiryar meydana 
zêdetir ji bo kar û çelengiya ciwanan di 
rêvebirina kar û barên partiyê de di hemû 
astekê de pêk aniye, niha şûn de jî careke 
din li ser piştevanî ji Yekîtiya we tekezê 
dike û bi hêviyeke geş ji pêşeroja xebata 
we ya pîzor û rûmetdar dinêre. 

Serkevtî be Kongireya Çarem ya 
YCDK îranê 

Bihiloşe rejîma kevneperest ya 
Komara Îslamî a îranê 
Serkeve xebata hevbeş a 
neteweyên îranê ji bo pêkanîna 
îraneke demokratîk û federal 

Partiya Demokrat ya Kurdistana 
îranê 

Deftera Siyasî 

04.08.2007 

13.05.1386 


Roja 09.08.2007'an, Kekê Cebar Ferman endamê Mekteba Siyasî ya YNK'ê piştî çar sa/an berxwedanî tevî mirinê, bi 
sedema nexweşiyekê ii bajarê Siiêmaniyê wexera dawiyê kir. Bi sedema vê bûyerê, Sekreterê Giştî yê PDK îranê û 
Deftera Siyasî ya vê partiyê, behînameyek ji birêz Ceiai Taiebanî û Mekteba Siyasî ya YNK'ê re şandin ku em ii vir 
deqa wan beiav dikin. 



Peyama Sersaxiya Sekreterê Giştî Yê PDK Iranê Bi 
Boneya Koça Dawî Ya Kekê Cebar Ferman 

Rêzdar Cenabê Mam Ceiai 

Sekreterê Giştî yê YNK'ê 

Si/av û hurmet! 

Wexeva dawî ya Kadroyê jêhatî yê YNK'ê û endamê Mekteba 
Siyasî ji bo hemû ew kesên ku ji nêzîk ve Kekê Cebar nas dikirin 
xebereke nexweş û dilêş bû. 

Bêguman ev bûyere ji bo we yê birêz zêdetir ji tev hevalên 
rehmetî Kekê Cebar cihê kul û keserê bûye. Bi vê boneyê, em behî û 
sersaxiyê dibêjin we. 

Partiya Demokrat ya Kurdistana îranê 
Sekreterê Giştî 
Mistefa Hicrî 
12.08.2007 


Peyama Serxweşiya Deftera Siyasî Ya PDK Iranê Bi 
Boneya Koça Dawî Ya Kekê Cebar Ferman 

Birêz Mekteba Siyasî ya YNK'ê 

Tevîsiiav û rêzan! 

Xebera wexera dawî a Kekê Cebar Ferman endamê Mekteba 
Siyasî ya YNK'ê ji hemûyan re cihê kul û keserê ye. Bi vê boneyê 
em behî û serxweşî û hevderdiya xwe pêşkêşî we birêzan dikin û ji 
rêya we jî hevxemiya xwe ji malbat û xizm û kes û hemû hevrêyê 
Kekê Cebar re digehînin. 

Partiya Demokrat ya Kurdistana îranê 
Deftera Siyasî 
12.08.2007 
21.05.1386 

Di Binkeya Deftera Siyasî ya PDK îranê De 62’emîn Salvegera 
Avabûna PDK îranê Bi Coşeke Mezin Hate Pîrozkirin 



'ê Gelawêja îsal 62 sal bi ser avabûna PDK îranê de derbas bûn. Her ji 
ber vê boneyê jî roja pêcşem, 25'ê Gelawêja 1386(16.08.2007)'an, bi 
beşdariya hejmareke berçav ji endamên rêberiyê, Kadro, Pêşmerge, 


malbatên Pêşmergeyan û endam û alîgirên PDK îranê û çend şandên partiyan rê û 
resmeke hêja û berfireh di du beşan de di binkeya Deftera Siyasî ya PDK îranê de 
birêve çû. 

Di beşa yekem a rê û resmê de ji aliyê Pêşmergeyên ser bi organên Deftera Siyasî 
ya PDK îranê û Yekîtiyên Jinan, Ciwanan û Xwendekarên Demokrat ên Kurdistana 
îranê ve, sirûda neteweyî ya "Ey Reqîb"ê hate xwendin û deqîqeyek bêdengî ji bo 
bibîranîna canê paqij yê tev Şehîdên rêya azadiya Kurd û Kurdistanê hate ragirtin. 

Piştre Kawe Behramî, endamê Komîteya Navendî û berpisê Komîsyona Siyasî- 
Leşkerî ya PDK îranê, raporek li ser çawaniya birêveçûna meşq û "rêje"ên birêveçûyî 
bi hinceta 25'ê Gelawêjê pêşkêş kir. 


Di doma beşa yekem a vê rê û resmê de Pêşmergeyên ser bi organên Deftera 
Siyasî ya PDK îranê û Yekîtiyên Jinan, Ciwanan û Xwendekarên Demokrat ên 
Kurdistana îranê, bi çûna "rêjê" li hember endamên rêberiya PDK îranê û beşdarên 
rê û resmê, pêşwazî ji 25' Gelawêjê kirin. 

Para dawiyê ya beşa yekem nîşandana çend dîmenên hêja û balkêş ji aliyê 
werzişvanên ciwan en di nava refên Pêşmergeyên PDK îranê de bû. 


Beşa duyem a rê û resmê di hola giştî ya rê û resman de bi xwendina sirûda 
nrteweyî ya "Ey Reqîb"ê û ragirtina deqîqeyakê bêdengiyê ji bo bibîranîna canê paqij 
yê Şehîdên rêya azadiyê dest pê bû. Piştre Sekreterê Giştî yê PDK îranê, rêz ji 9 jinan 
girt ku ji bo pêşwaziya 62'emîn salvegera avabûna PDK îranê li Navenda l'ê ya 
Kurdistanê heta cihê rê û resmê bi pêyan hatibûn. 

Di aliyeke din a vê beşa rê û resmê de birêz Mistefa Hicrî, Sekreterê Giştî yê PDK 
îranê, peyamek bi hinceta salvegera avabûna PDK îranê pêşkêş kir. Birêz Hicrî, di 
peyama xwe de bal kişande ser şanaziyên Partiya Demokrat a Kurdistana îranê weke 
avakirina Komara Kordistanê û soreşa çekdarî ya salên 1346 - 1347'an ên Rojî û her 
wiha rolê Dr. Qasimloyê nemir, di vejandina PDK îranê de. 


Di doma rê û resmê de peyama hevbeş a Yekîtiyên Jinan, Ciwanan û 
Xwendekaran ên Demokrat ên Kurdistana îranê, ji aliyê Dara Natiq ve, hate 
pêşkêşkirin. 

Aliyên din ên vê beşa rê û resmê bi çend sirûdan ji aliyê koma YJDK îranê û 
zarokên Azadiyê û her wiha dengê xweş yê Hunermendên dengxweş Samrend Elyasî, 
Bêhrûz Lutfî û Ziyab Sadiqî û pêşkêşkirina çend gerr ji govendên Kurdî ji aliyê koma 
govendê ya Şeva Yelda, hatibûn xemilandin. 

Di dawiya rê û resmê de berpirsê Komîteya PDK îranê ya Hewlêrê Rehîm 
Hebîbzade, destegulek pêşkêşî Sekreterê Giştî yê PDK îranê kir û rê û resm di nava 
xweşî û gerrên govenda beşdaran de bi dawî hat. 

PDK îranê Û Hewildan Ji Bo Pêkanîna Hevalbendiyê 


Têmûr Mistefayî 
Wergeran/ Omîd Esxeran 


R ejîmên şovînîst û pawanxwaz ên 
li pey hev di îranê de li ciyê 

çareserkirina pirsa neteweyên îranê û 
dabînkirina demokrasî û mafê 
hevwelatîbûnê di wî welatî de, siyaseta 
tepeserkirin, haşakirin ji hebûna neteweyên 
îranê û tund û tûjî bikar anîn/tînin û tu 
demekê li hizra berjewendiyên dirêjheyam 
ên îranê û gelên wê nebûn/nînin, belku 
zêdetir di hizra sepandina bîra şovînîstî a 
xwe de bûn/ne û her hewl û gavek di 
pêxema demokrasî û azadiyê de bi tund û 
tûjî, haşa jêkirin, hela welayên 
piropagendeyîjj şantaj li dijî gelên 
azadîxwaz ên îranê bersivandiye. 

PDK îranê weke partiyeke resen li 
destpêka pêkhatina xwe û di yekem 
daxuyaniya xwe de li ser demokrasî û mafê 
neteweyî û hevalbendî tevî gelên din ên 
îranê biîsrar bûye, lewra ketiye ber êrîşa 
şovînîzma Îranî û rojek bi cudahîxwaz, 
rojek bi dijî şoreş û rojek kafir û ... hatiye 
tawanbarkirin. Lê PDK îranê di heyama 62 
sal xebata xwe de bi kiryar ev lênihêrîna 
şovînîstî û kevneperestane bi direw xistiye 
û niha jî piştî 62 salan serbilind li hember 
êrîşa dagirkeran de sekinî ye û tu yek ji van 
tawanan nekariye vê partiyê ji rêya rastîn a 
wê ku xebat ji bo avakirina sîstemeke 
demokratîk a rastîn e, dilsar bike. 

Partiya me gellek bi başî ji vê rastiyê 
têgihîştiye ku xebata mafxwazane a gelê 
Kurd di Kurdistana îranê li dijî rejîmê tenê 
dikare vê rejîmê qels û lawaz yan 
paşdekişiyanê pê bide kirinê, di baştirîn 
demê de dikare rejîmê ber bi hiloşîn û 
jinavçûnê bibe û tu demekê bi tenê nikare 
û şiyana vê çendê tune ye ku bibe 
alternatîva rejîmê û bi vî awayî û li gor 
bawerî bi ploralîzmê, partiya me berdewam 
hewl bona peydakirina hevalbendên din ji 
beşên di ên îranê daye û ji bo vê armancê 
jî her ji destpêka avabûna partiyê ve, vê 
partiyê hewleke zaf ji bo pêkanîna eniyeke 
berfireh û bihêz ji kesayetî û rêxistinên 
demokrat daye û ev xebate heya niha jî her 
berdewam e û ji bo selimandina vê rastiyê 
jî ez dê qala beşek ji wan hewl û xebatên 
ku partiyê di heyama 62 salan xebata xwe 
de dayîne, bikim. 

Di heyamê şerê duyem ê cîhanî de û 
piştî jinavçûna dîktatoriya Riza Xan, 
derfeteke baş di herêmê de hate holê ku 
avabûna hinek partiyan di seranserê welat 
de jê ket. Di sala 1324(1945)'an de, piştî 
damezrandina partiyê û ragihandina 
bernameya wê ku ji 8 xalan pêk hatibû, di 
du xalên vê bernameyê de qala demokrasî 
û hevalbendiyê tê kirin, PDK îranê ji vê 
rewş û zirûfê mifahê distîne û dest davêje 
avakirina Komara Kurdistanê, PDK îranê 
her ji destpêkê de digihîje vê rastiyê ku bi 
bê hebûna hevalbendiyeke demokrat û 
bihêz, parastina wan destkevtan ne hêsan 



PDK îranê xwe bi hevalbendê neteweyên îranê dizane 


e, lewra li du warên: 

1- Di warê seranserî de tevî partiya Cengel, Partiya 
Tûde, Partiya Demokrat a îranê û Partiya Sosyalîst 
(FIRQE) eniyeke seranserî pêk tîne û li gor vê 
lihevhatinê, li dema êrîşa kevneperestiyê bo ser her 
yek ji wan hewce ye hemû bi hev re berevaniyê jê 
bikin. 

2- Di warê neteweyî de jî tevî hikûmeta neteweyî a 
Azaerbaycanê lihevhatinekê wajo dike. Di wê 
hevpeymaniyê de tevî birêvebirina kar û barên xwe li 
ser bingeha vê hevhatinê, xaleke din ji vê 
hevalbendiyê piştevanîkirin ji hev li dema êrîşa dujmin 
bo ser her yek ji wan e. 

Mixabin him Komara Kurdistanê û him jî Hikûmeta 
Neteweyî a Azerbaycanê hilweşiyan û di vê nivîsarê de 
em nikarin qala sedemên jinavçûna wan bikin. Eva 
yekem xebata partiyê ji bo hevalbendiyê bû. 

Di roja ll'ê Reşemeya 1357(02.03.1979)'an de ku 
roja ragihandina xebata eşkere ya partiyê ye û di 
gellek boneyên din ên cur bi cur de, partiya me 
bangewaz ji bo pêkanîna eniya hevbeş ji bo 
hiloşandina rejîmên dîktator û anîne ser kar a rejîmek 
demokratîk, daye. Piştî 30'ê Cozerdana 1360'an, dema 
ku Mucahidîn ji îranê hatin der û tevî Benî Sedr 
"Şorayê Milî Muqawimet"(Konseya Neteweyî ya 
Berxwedanê) pêk anîn, PDK îranê ji bo bihêzkirin û 
demokratîzekirina vê Konseyê di pêxema hiloşîna 
rejîma Komara Îslamî û avakirina rejîmeke demokratîk, 
daxwaza endambûnê di vê civatê de kir û bû endamê 
wê û heya dema ku di wê Konseyê de bû, di pêxema 
berfirehtirkirin û demokratîzekirina wê civatê de xebitî, 
lê dema ku zanî hewlên wê nagihîjin tu encamekê, ji 
wê konseyê hate der. 

Di sala 1363(1984)'an, liv û lebatek ji bo 
zindîkirina Firqeya Demokrat a Azerbaycanê li ser 
bingeheke nû û serbixwe di partiya Tûde de dest pê 
bû, partiya me bi têgihîştin ji rolê bibandor ê gelê 
Azerî di xebata seranserî a neteweyên îranê de û vê 
rastiyê ku hebûna rêxistineke serbixwe a Azerî di 
xurtkirin û jordebirina hesta neteweyî a gelê 
Azerbaycanê de bandoreke berbiçav heye, piştevanî ji 
wê hewlê kir û ji bo bi encam gihîştina wê xebatê 
xebateke zaf meşand, lê mixabin ew tekoşîne 
negihîşte encamê. 

Piştî van xebatan û dubare û çendbare hewildanê, 
pêkanîna eniyeke demokrat a seranserî weke erkekî 
dîrokî di bernameya karê partiyê de bûye, bo mînak di 


xala 12'an ya bernameya 
kongireya 8'em de hatiye: 
"Pêkanîna eniyeke demokrat 
erkekî dîrokî ye, lewra xebata 
heya niha a partiyê di pêxema 
pêkanîna eniyê de tê 
pesendkirin û domandina van 
hewlane di pêşerojê de bi 
hewce tê zanîn". 

Di Kongireya 13'hem de jî 
rêberiya hilbijartî tevî bi 
girîngzanîn û hewldan ji bo 
pêkanîna hevalbendiyê li du 
warên: 

1- Hevpeymaniya 
Neteweyên îranê ku her piştî 
Kongirê ji bo cîbicîkirina vî erkî 
hewl û xebat dest pê bû ku bi 
xweşî ve di heyameke kurt de 
me karî bi hevkariya rêxistinên 
din ên neteweyên îranê, 
Kongireya Neteweyên 
îrana Federal ava bikin ku 
heya niha hejmara partî û 
rêxistinên ku di vê Kongireyê 
de endam in, gihîştiye 16 
rêxistinan û roj li pey rojê 
hejmara wan endamên wê 
zêdetir dibe, navenda wê 
London paytexta welatê 
Birîtaniyayê ye û di çend 
welatên Ewropa û Amerîkayê 
de tayên xwe ava kirine û hêdî 
hêdî dibe ciyê baweriya gelên 
bindest ên Iranê û navendên 
biryarder. 

2- Xebat tevî rêxistinên 
seranserî ên opozîsyona 
navxwe û derve ji bo pêkanîna 
hevalbendiyeke seranserî, di 
vê derheqê de zêdetir ji 2 
salan e nûnerên partiya me di 
civînên Paltakî de ku bi 
armanca jihev nêzîkkirina bîr û 
rayên opozîsyonê tên 
lidarxistin, beşdar dibin û 
roleke berbiçav dilîzin. Hewla 
dawîn di vê derheqê de, 
beşdarîkirin bû di konferansa 
hevpêwendiyê ku bi beşdariya 
hejmareke zaf ji rêxistinên 
Opozîsyonê li Parîsê hate 
lidarxistin. 

Ji bilî vana, partiya me di 
hevalbendiyeke din tevî çend 
rêxistinên Çep ên Îranî ji bo 
ragihandina daxuyaniyên hevbeş 
endam e. 

Bêguman hewl û xebatên 
partiyê di pêxema yekxistina 
Opoîzsyona Îranî di pêxema 
hiloşîna rejîma serberedayî a 
Komara Îslamî û avakirina 
rejîmeke demokrat û federal dê 
her berdewam be û ji bo vê 
armancê hemû hêz û karîna xwe 
ya madî û menewî dê bikar bîne. 

Heke di asta seranserî de ji 
bo pêkanîna eniyê me xebat 
kiriye bêşik û guman em 
pêkanîna enî yan awayek ji 









a Agirî, hejmar 69, 18’ê Tebaxa 2007 

Daxuyaniya hevbeş: 

“Em Êrîşa Terorîstî Ya Devera Şengalê 
Şermezar Dikin” 

variya roja sêşem, 14'ê Tebaxa Kuştin û terorkirina tak û bikom a keç û 


2007'an, di encama çend teqinen 
rêzokî yên xurt de li gundên Tel 

Uzêr û Şêx Xidir ên qezaya Şêxan ya 
Başûrê Kurdistanê, zêdetir ji 500 kes ji 
Kurdên Êzidî ên wê deverê şehîd û birîndar 
bûn û her wiha ziyan û xisareke berfireh a 
madî jê çêbû. Her di wê deverê de berê jî 
di meha Nîsanê de, 23 kes ji birayên me 
yên Êzidî ji aliyê terorîstan ve bi awayekî 
bikom hatin kuştin. 

Ev êrîşên terorîstî yên ku li herêmên 
Êzidî akincî yên Başûrê Kurdistanê 
diqewimin, ji bilî wan armancên giştî ku 
terorîst li îraq û Başûrê Kurdistanê de 
dişopînin, xwediyê armancên taybet û 
diyarîkirî ên xwe ne. Bi gotineke din ev 
êrîşene bi armanca jînosayda Kurd û 
asîmîlekirina nejadî û bi merema derkirina 
keç û xortên resen ên neteweya Kurd li ser 
axa bav û kalên me dimeşe. 

Şik û guman di vê çendê de tune ye ku 
diyarîkirina wan armancên dijî Kurd û 
roganîzekirina van tawanên mezin, bi 
piştgirî û xerca dewletên dagirker ên 
Kurdistanê û dijminên maf û azadiyên 
neteweya Kurd e. 


xorten gele me di heremen veqetiyayi en 
Başûrê Kurdistanê, zêdetir ji her demekê, 
hewcehyî lezkirinê di vegerandina wan 
deverane bo bin desthilatdariya Hikûmeta 
Herêma Kurdistanê û tekezkirinê li ser 
cîbicîkirina madeya 140'ê ya Destûra 
Herdemî ya dewleta îraqa Federal derdixe 



holê. Her wiha ji bo betalkirina pîlan û 
komployên dijminên Kurd û Kurdistanê û 
kurtkirina destê reş yê terorîstan û 
parastina wan deverane bi giştî û nemaze 
deverên xwîşk û birayên me yên Êzidî, 
pêwîstî bi gav û biryarên lezgîn li Serokatî û 
Hikûmeta Herêma Kurdistanê heye. 


_ SIYASÎ 

Em ev 12 partiyên Kurdî û Kurdistanî 
yên wajokerên vê daxuyaniyê, gellek bi 
tundî komkujiya li dijî xwîşka û birayên xwe 
ên Êzidî, ev keç û xortên resen yên 
neteweya Kurd, mehkûm û şermezar dikin, 
di xema Şehîd û birîndarbûna goriyên vê 
tawana rêzokî de xwe bi şirîk û hevxemê 
malbat û kes û karên wan dizanin û di 
kûrahiya dil de behî û sersaxiyê pêşkêşî 
wan dikin. Di heman demê de jî em ji bo 
listûgirtina her erk û wezîfeyekê ku ji xem û 
xisarên wê bûyerê kêm bike, amadebûna 
xwe îlan dikin. 

16.08.2007 

- Partiya Demokrat a Kurdistana 
îranê 

- Saziya Xebat a Kurdistana îranê 

- Partiya Sosyalîst a Kurdistanê - 
PSK 

- Rêkevtina Demokratîk ya Kurd li 
Sûriyê - Wifaq 

- Partiya Demokrat ya Kurdistanê - 
PDK Bakûr 

- Partiya Pêşverû ya Demokrat a 
Kurd li Sûriyê 

- Partiya Yekîtiya Kurd li Sûriyê 

- Partiya Azadiya Kurd li Sûriyê 

- Partiya Demokrat a Kurd li Sûriyê 
- El Partî 

- Partiya Welatparêzên Demokrat 
ên Kurdistanê - PWD 

- Partiya Demokrat a Kurd li Sûriyê 

- Partiya Azadiya Kurdistanê - PAK 


Di Rê Û Resmekê De Li Şeqlava, 
Cejna 25’ê Gelawêjê Hate Pîrozkirin 


R oja çarşem, 17.05.1386 

(08.08.2007)'an, bi merema 
rêzgirtinê ji 25'ê Gelawêje, 62'emîn 
salvegera avabûna PDK îranê, 

endamên PDK îranê yên ser bi Komîteyên 
Hewlêr û Soranê, rê û resmek lidarxistin. 

Rê û resm seet 18'ê piştî nîvro li 
seyrangeha Dêrîn a nêzîk bajarê Şeqlava, 
bi sirûda neteweyî ya "Ey Reqîb"ê û 
ragirtina deqîqeyekê bêdengiyê ji bo 
bîranîna canê paqij ê Şehîdên rêya azadiyê, 
dest pê bû. 

Piştre Luqman Mêhfer, endamê 
Komîteya Navndî ya PDK îranê, bi nûneriya 
Defetra Siyasî çend gotinek pêşkêş kirin. 

Birêz Mêhfer, di axavtinên xwe de bal 
kişande ser rewş û zirûfa avabûna PDK 
îranê, rolê berçav ê Pêşewayê nemir Qazî 
Mihemed di avakirina PDK îranê de û rêz ji 
xebat û tekoşîna gelê Kurdistanê girt ku ji 
bo piştevaniyê ji rêbaza rastîn a Şehîdên 
mezin Dr. Qasimlo û Dr. Şerefkendî, hemû 
şiyana xwe xistine xizmeta armancên PDK 
Iranê. 

Di doma rê û resmê de peyama 
Komîteyên Hewlêr û Soranê ji aliyê xatûna 
Beyan Gulmihemedî ve, hatin pêşkêşkirin. 

Piştre peyamên Partiya Azadiya 
Kurdistanê(PAK) û Partiya Rizgariya 
Kurdistanê, ji aliyê nûnerên wan ve, hatin 



pêşkêşkirin. 

Di pareke din a rê û resmê de Rehîm 
Reşîdî, çend gotinek^ derheq 62'emîn 
salvegera avabûna PDK îranê, pêşkêş kirin. 

Aliyên din ên rê û resmê bi dengê 
Koma Sirûdan a Navenda 3'ê ya Kurdistanê 
û stranên hunermdendên dengxweş Bêhrûz 
Lutfî, Ziyad Sadiqî û Tîrêj, hatibûn 
xemilandin. 

PDK îranê 

/V 

Serxwebûna Siyasî U Biryardanê 


Hesen Şerefî 

Wergêran/ Hemîd Muxtarî 

Y ek ji sebebên herî sereke ên man 
û berdewambûna her partî û 
rêxistineke siyasî li doma xebata 
xwe de, serxwebûna siyasî û 
biryardana wê partî û saziyê û cihgirbûn û 
parastina wê pirensîpê ye. Eva jî nahê vê 
wateyê ku ew partî û saziya xwe di 
çarçoveyeke teng de ragire û deriyan li ser 
xwe girê bide û xwe ji her terze 
pêwendîgirtinek û pêkanîna dostîniyê dûr 
bigre û bi terzekê xwe rê bixe ku ne tevî tu 
kesê/î rêk bihê û ne tu kesek bikare tevî wê 
rêk were. Ji ber ku wê demê serxwebûna 
siyasî wateya xwe ji dest dide û tu kes û 
aliyek tune ye ku ev partî yan sazî 
serxwebûna siyasî û biryardanê a xwe li 
hember de biparêze. Belkî parastina 
serxwebûna siyasî û biryardanê wê demê 
wateya xwe ya rastîn dide û bandorê li ser 
xurtbûna tekoşîn û jordeçûna pirrestîj û 
baweriya wê partî yan saziyê didanê ku 
bikare di qada siyasî û pêkanîna têkiliyan 
de û xurtkirina pêwendiyên xwe de warê 
hewce bona ber bi pêşvebirina tekoşîn û 
gihîştina bi armancên xwe pêk bîne û cehd 
û tekoşînan bike, bê ewê ku bona gehîştina 
bi armanca han û di pêvajoya têkiliyên xwe 
de rê bide ku kesek an aliyek bandorê li ser 
siyaseta serxwebûna biryardanê danê. 

Di pêvajoya dîroka wan çend salên borî 
de, gellek partî û rêxistinên cur bi cur 
hebûne ku heyamekê jî bandora xwe 
hebûne, lê bi sebebê vê ku stûxwarê welat 
û desthilatê bûne, yan jî ketin bo bin 
bandora partî û rêxstineke din bi ser xwe 
de qebûl kirine, hêdî hêdî hatine mehkirin, 
yan jî jinav çûne û bêhitbar mane. Yên 
wiha jî hebûn ku li her zirûfekê û li jêr her 
zext û givaşekê de li ser siyaseta xwe û 
serxwebûna xwe ya siyasî û biryardana xwe 
de micid û pêdagir bûne, lewma hem 
ketine nava dilê xelkê xwe de û ji aliyê 
gellek partî û saziyên din û ji aliyê zaf welat 
û saziyên navneteweyî bûne xwediyê 
pirristîj û baweriyeke berçav û herwiha gişt 
alî li ser têkiliyên xwe tevî partî û saziyên 
han û li ser soz û biryarên wan hesabê 
dikin. 

PDK îranê, ji wê dema ku Dr. Qasimloyê 
nemir rêberiya wê girte stûyê xwe û 
têkiliyên vê partiyê li ser bingeha 
serxwebûna siyasî û biryardanê de xurt kir 
û esla serxwebûn û serxwebûna siyasî û 
biryardanê di partiyê de bi tevahî û bi xurtî 
cihgir kir û kire eseleke neguher, bû 
partiyek ku hem hemû Kurd rûmet û 
şanaziyê pê bike û hem di asta 
navneteweyî de girîngiyeke taybetî pê were 
dan û kariye bandora xwe li ser pêvajoya 
bûyerên îranê bi giştî û nemaze Kurdistanê 


çê bike. Ew siyaseta serxwebûn û 
serxwebûna siyasî û biryardana PDK îranê, 
wiha kiri ye ku qazanc û berjewendiyên 
xelkê îranê qet ji aliyê vê partiyê nehê 
jibîrkirin yan kêmreng nebe û weke hindek 
partî û aliyên din nebe goriyê siyaseta 
welat û desthilat û partî û saziyên din yan 
berjewendiyên wan di îran û Kurdistana 
îranê de. 

Serxwebûna siyasî û biryardana PDK 
îranê, îzin da vê partiyê ku di tu rewş û 
hewayekê de neçe bin bandor û rikêfa 
derewîn a siyasî û dirûşm û stiratêjiyan û 
helwest û biryardana xwe, tenê û tenê bi 
şîrove û berhevdana xwe diyarî bike, lewra 
heke mirov lênihêrîneke kurt li ser helwest 
û biryarên vê partiyê hebe, jêre eyan dibe 
ku ev siyaseta serxwebûn û biryardanê çi 

“Serxwebûna siyasî û 
biryardanê pirensîpek 
e ku PDK îranê pê tê 
naskirin û sedemek 
bûye ku ev partiye di 
çepera xebat û 
tekoşînê de her 
berdewam bimîne” 

xweşnavî û hitbarek ji bo vê partiyê bi 
diyarî aniye. 

Dema ku rejîma Paşayetiyê di îranê de 
hiloşiya û bizava gelên îranê serket, di 
demekê de ku rê ji bo girtina desthilatê ji 
aliyê rejîma Îslamî di îranê de dihate 
xweşkirin, hejmarek ji partî û saziyên siyasî 
piştevanî jj girtina desthilatê ji aliyê rejîma 
Îslamî ya îranê dikirin û bona wê armancê 
di refrandoma diyarîkirina vê rejîmê de 
beşdarî kirin û dengê erênî dane Komara 
Îslamî ya îranê. PDK îranê berevajî rewşa 
heyî ya wê demê, di refrandomê de beşdarî 
nekir, ji ber ku: yekem; ji aliyekê 
refrandoma han bi nedemokratîk dizanî, 
çimku rê nedida xincî hilbijartina d[ nava 
rejîma berê û rejîma Komara Îslamî, 
hilbijartineke din hebe. Lewra eşkere bû 
xelkê ku rejîma berê dinasî û Komara 
Îslamî jî neceribandibûn, encajma dengdanê 
bi serkevtina rejîma Komara Îslamî bi dawî 
dihat. Ya duyem eva bû ku dizanî di 
rejîmeke îdeolojîk ya siyasî de demokrasî û 
mafê neteweyî yê gelê Kurd misoger nabe. 

Beşdarî nekirina han jî ku ji siyaseta rast 
û serxwebûna siyasî ya PDK îranê çavkanî 
digirt, di keş û hewaya wê demê de bû 


sebebê xistina givaşeke zaf li ser vê Partiyê 
û gellek buxtan lê hatne kirin, lê îro^ rojê 
rastiyên heyî bi wê terzê ku bo PDK îranê 
eşkere bibûn, bo gelên din yên îranê jî 
eşkere bûye û helwesta rast û serxwebûna 
PDK îranê weke şanaziyekê bo vê partiyê 
dizanin û rêz û hurmetê jêre digirin. 

Yan dema ku^ di destpêka serkevtina 
şoreşa gelên îranê ku êrîş li ser 
balyozxaneya welatê Amerîkayê li Tehranê 
de hate kirin û weke şoreşa duyem hate 
binavkirin, PDK îranê rast di nava rewş û 
zirûfa wî çaxî de, tenê ji ber vê çendê ku 
karê han berevajiyê urf û azînên dîplomtîk 
û dûr ji têkiliyên welatan dizanî, mehkûm 
kir ku di encamê de barana buxtanan li ser 
de barî, lê niha ew helwesta PDK îranê bi 
rêz û hurmet ve tê mêzekirin û heta ew 
kesên ku birêveberên wî karî bûn, niha ji 
kiryara xwe poşman in û şaşbûna biryara 
xwe a wê demê dipejirînin. 

Diyare siyaseta serxwebûn û serxwebûna 
siyasî û biryardanê jî, hewcehî bi netirsî û 
dilêriya şoreşvanî heye ku heke PDK îranê 
ne xwediyê wan taybetmendiyan ba, 
nedikarî bi rehetî, berevajî zirûfa wê demê 
helwestê bigire û biryarê bide ku li dema 
biryardan û helwestgirtina PDK îranê li ser 
îranê de hatibû sepandin. 

Şik di vê çendê tune ye ku pirr caran 
parastina^ serxwebûna siyasî bo PDK îranê 
hem di îranê û li deverê de, jêre gellek 
giran xilas bûye, lê partiya han qet rê neda 
ye ku serxwebûna siyasî û biryardanê, wê 
bikeve bin pirsiyarê û her wê yekê PDK 
îranê kiriye xwediyê ew bawerî û 
xweşteviya ku îroj di nava xelkê Kurdistanê, 
îranê, deverê û kom û komeleyên 
navneteweyî de heye. 

Parastina serxwebûna siyasî û biryardanê 
ji bo PDK îranê weke pirensîpeke here 
girîng û sebeba man û xweştevîbûna vê 
partiyê li dirêjahiya xebata wê bûye û 
baweriya qahîm a birêveber û endamên 
partiyê bi vê pirensîpê, garantî û zaminê 
parastin û heta cihgirtirkirina vê partiyê ye. 

Eşkere ye ku PDK îranê di zirûfekê de 
heya wê qasê li ser parastina serxwebûna 
siyasî û biryardana xwe micid bûye ku 
pêwendiyên herî xurt û berfireh tevî cîhana 
derve hebû ye û her pêka pirensîpa 
serxwebûna siyasî a xwe tevî wê çendê ku 
rêz û hurmetê ji bo gişt aliyan ku bi wan re 
têkilî heye, ne cehd kiriye ku serxwebûna 
aliyên hember bixe bin pirsiyarê û ne rê 
daye tu kes û aliyekê ku heta bîra 
binpêkirina ev esla girîng û ev pirensîpa 
girîng a PDK îranê bikin. 

Lewra esla serxwebûna siyasî û 
biryardanê bûye pirensîpeke wiha ku PDK 
îranê pê tê naskirin û weke 
taybetmendiyeke herî berçav ya vê partiyê 
tê mêzekirin. Loma em dikarin bibêjin ku 
hemû ew pirestîj û herwiha bawerî û 
xweştevîbûn û di rastî de mana PDK îranê, 
girêdayî ye bi parastina herdemî ya vê 
pirensîpê. Parastina wan taybetmendiyên 
han jî sebeba xurtbûn û bawerî û 
xweştevîbûna PDK îranê di nava xelkê de 
ye. 

ZINARA EREBÎ.. 

HEVGIRTINA NIŞTIMANÎ LI SÛRIYÊ 
DI BER HERIFÎNÊ De 


3 


i dema ku neteweya Kurd li gor 
Peymana Saykis-Pîko a sala 1916'an, 
hatiye girêdan bi dewleta Sûriyê ve ji 


wê demê ve xebata xwe berdewam dike ji bo 
parastina nasnameya xwe ya netewî û ji bo 
ku ciyê xwe yê durust di hundurê welêt de, di 
bin siya sazûmanek demokratî û nûjen de 
bigire, da ku mafên xwe yên netewî bide 
parastin. 


Bi rastî jî miletê Kurd rolek giring di 
avakirina dewleta Sûriyê de lîstiye ku di bin 
nîrê Fransiyan de bû. Li seranserî nîva pêşî ji 
sedsala bîstan qurbaniyên hêja pêşkêş kirine 
ji bo pêkanîna azadî û serxwebûn û pêşketina 
Sûriyê, lê mixabin hêzên şovînî ji vê rolê 
nerazî bûn û hêdî hêdî piropoganda û derew li 
dor vê rolê belav kirin. Gotin ku Kurd xeterekê 
li ser ewlekariya welat çê dikin û nerînên tijî 
kîn û zikreşî li dijî Kurdan dane eşkerekirin û 
belavkirin û hebûn û taybetmendiyên wî yên 
netewî dane înkarkirin û ev mêjiyê nijadperest 
hate eşkerekirin. Yekemîn car di destûra 
Partiya BEES de ku eşkere dibêje: "çi kesê/a 
ku bi zimanê Erebî biaxive, ew dibe Ereb û çi 
kesê/a li derveyî vê nerînê bimîne, divê were 
koçbarkirin û dûrxistin.." 


Ev piropoganda şovînî li dijî neteweya 


li ser wan, ta ku werin barkirin bi yek carê re 

Mixabin ew pêşniyarên kirêt û rûreş ji 
aliyê desthilatên şovînî ve wek pirogirama kar 
hatin qebûlkirin û li ser erdê bikar anîn. Di 
riya zincîrek ji pirojeyên şovînî û siyasetên dijî 
maf û yasayên lîsta mafê mirovan û 
peymanên navdewletî ku ji aliyê dewleta 
Sûriyê ve jî hatine îmzekirin û hejmartina 
awarteya 1962 û zinara erebî xirabtirîn piroje 
bûn ji wê lîstê û mezintirîn zerer gihandin 
nasnama netewî ya neteweya Kurd .. 

lewma zinara Erebî yek ji pêşniyarên 
Mihemed Teleb Hilal bû ku desthilatên Sûriyê 
di 1966'an de dest bi cîbicîkirina vê pirojeyê 
kiribûn wek qonaxa yekem, ku dest danî bûn 
ser baştirîn zeviyên çandiniyê li Cezîrê yên ku 
cotkarên Kurd ji bav û kalan ve bi xwêdana 
xwe av dida û cot dikjr, li seranserê sînorê 
Sûriyê bi sînorê Turk û îraqê re, ew zinar dest 
pê dike. Ji Eyindîwar li ser çemê Dicle ta 
bigihe Serê Kaniyê ji aliyê rojava ve , bi 
ferehbûna 10-15 kîlometir û bi dirêjaya 375 
kîlometir, ev zevî û qad ji cotkarên Kurd hatin 
sitandin bi behana avakirina komelgehên 
çandiniyê li gor nimûnên Sovxoz û Kolxoz ên 
soviyetî ku leşkergehê sosyalîstî piropogandek 
mezin jêre kiribû û bi xurtî li kêlekê disekinî, li 
dijî cotkarên Kurd ku vê zinara Erebî ew bê 


Kurd li Sûriyê û li dijî rola wî ya nîştimanî ya 
birûmet gihîşte wata herî bilin. Di salên şêstî ji 
sedsala bîstan de, dema ku efserê ewlekariyê 
Mihemed Teleb Hilal, serokê beşa siyasî li 
parêzgeha Hesekê ( Cezîrê ) lêkolînek xerab 
amade kir li ser Cezîrê ji aliyên netewî, siyasî 
û civakî ve, kîn û berberî jê difûriya li dijî 
kurd. Bi wê nerînê dixwest dîwarekê ji xelkên 


qada hiştibûn û wê demê Almaniya Rojhilat 
ew cotkar wek kevneperest û nokerên 
sehyûnîzmê didan nîşandan, ji ber ku li gor 
dîtina wan li dijî guhertinên sosyalîstî di 
Sûriyê de disekinin. 

Li ser bingeha biryara serokatiya Bees( 
Qiyada Qitrî), ya di bin hejmara 521 / 24-6- 
1974, desthilata Sûriyê di sala 1974'an de 


Ereb ava bike, di navbera xelkên neteweya 
Kurd de yên ku sînorên ( Saykis -Pîko ) berê 
ew ji hev qetandibûn, û wan ji herêmên wan 
yên resen bidin koçbarkirin û Ereban li şûna 
wan cîbicî bikin. Ji bo ku demografiya wan 
herêmên ku bi piraniya xwe ve Kurd in, bidin 
guhertin, û di wê lêkolînê de dabû nîşandan 
ku kurd dixwazin ^welatê Sûriyê bidin 
parçekirin û dewleta Îsraîl ya duyemîn bidin 
çêkirin û bêbextî û derwên din jî digotin, ji 
bo gurkirina cemawerên Ereb li dijî birayên 
wan yên Kurd ev ji aliyekî ve û ji aliyên din ve 
peydakirina behana ji desthilatên şovînî re ku 
êrîşan bidne ser wê xeter a ku di mêjiyê xwe 
de çê kirine ji bo qirkirina Kurdan. Bi rastî jî wî 
efserê şovînî çend pêşniyarên mîna jehrê ji 
serokatiya dewleta xwe re pêşkêş kiribû ku bi 
pêkanîna wan pêşniyaran dê bikaribin Kurdan 
ji kok de rakin, wî di wê lêkolîna xwe de di vê 
derbarê de ev gotiye: "pirsgirêka kurdî îro ku 
xwe saz kiriye, wek nexweşiya penceşêrê ye, 
çê bûye yan hatiye çêkirin di parçekî de ji laşê 
netewa Erebî de û tu derman jêre tune ye ji 
bilî jêkirinê pêve". 

Ji nav pêşniyarên ku Mihemed Teleb Hilal 
pêşkêşî serokatiya xwe kiriye ev xala ( 8 ) ye 
ku dibêje: bicîkirina xelkên Ereb yên 
netewperest di herêmên Kurdî de li ser sînor, 
ji ber ku ewê bibin dîwarek di pêşerojê de di 
navbera kurdan de û wisa jî dê bibin çavdêr jî 


dest bi pêkanîna qonaxa duyem ji Zinara Erebî 
kir bi anîna 4500 malên Ereb ji derveyî 
parêzgeha Cezîrî, ji parêzgeha Heleb, Reqa ew 
anîn û li 39 gundên nûjen ku dewletê ji wan re 
ava kiribûn, di seranserê wê zinara erebî de, 
ew bicî kirin û ew zevî li wan belav kir ku 
hejmara wê digihîşte 800 000 donim, yanî her 
malek Ereb ji 150-300 donimî zêdetir sitand û 
hemû pêwîstiyên jiyanî ji wan re berdest kirin 
di wan gundan de. 

Ev piroje hîn jî berdewam û bêrawestan ta 
roja îro jî didome û vê dawiyê desthilata Sûriyê 
dest bi pêkanîna biryarekê kiriye ku 150 malên 
Ereb ji başûrê bajarê Hesekê ji navçeyên 
Şedadê û çiyayê Ebdul Ezîz bînin herêma kurdî 
Dêrikê wan bi cî bikin û zeviyên mayî ku berê ji 
kurdan sitandibûn li wan Ereban belav bikin. Di 
demekê de ku bi dehan hezar malên Kurd 
xwediyên wan zeviyan hene ku ji bostek erd jî 
bêparin û ev gava şovîn hatiye avêtin li ser 
bingeha nama ku ji Wezarata Çandinî û 
sazkirina çandiniyê derketiye di bin hejmara 
1682 / m d / 3-2-2007 ya Qiyada Qitrî ya 

Partiya Bees. Li gor vê biryarê di 13.6.2007'an 
de rêvebira çandinî û sazkirina çandiniyê li 
Hesekê 5600 donim zevî ji gundên Kurdan 
Xirab Reşk, Girê Reş, Qidêrîk, Girkê Mîro, 
Qizircibê dane wan malên Ereb. 

Her wiha jî desthilatdarên Sûriyê her serê 


demekê wan 
zeviyên cotkarên 
Kurd yên hindik ji 
wan distînin ku bi 
keda xwe û 
xwêdana xwe ji 
keviran paqij kirine 
ku ji çend doniman 
ne zêdeter bû û 
dane Ereban bi 
behana ku erdê 
wan kêm e, weke 
ku di bîst salên 
derbasbûyî li dehan gundên Kurdan de li 
herêma Dêrikê, Sermisax, Tokil, Kêşik, 
Dêrûnê, Cîlika, Mistefawiyê.. çê bûye, bi 
hêviya ku zor xurtir bibe li ser hemwelatiyên 
Kurd an pirçî bikin da ku neçarî dev ji gundên 
xwe berdin û vala bikin li gor daxwaza 
M.T.Hilal. 

Bi rastî ev zincîra pirojeyên şovînî ne ji 
valahiyê hatiye ku dixwaze hebûna Kurd tune 
bike, lê belê ji wî mêjiyê şovînî qirêj hatiye 
der ku xwediyê wê Mîşêl Efleq bû, ewê ku 
ramanên xwe ji Hîtler wergirtibûn, ew mejiyê 
ku rêjîmên Sûrî û îraq mixabin bawerî pê 
anîbûn, ji ber ku pirojeyên nijadperest li 
herêmên Kurdî li Sûriyê û bi taybet li Cezîrê 
ku bûye û hîn jî dibin, ji bo erebkirina wan 
herêman û valakirina wan ji xelkên wan û ji 
bo guhertinek demografî lê bicî bînin, ev 
şêwe ji pirojan hatiye fotokopîkirin ji 
pirojeyên ku li gellek herêmên Kurdistana 
îraqê hatine pêkanîn ( Kerkûk, Xaneqîn, 
Mendelî, Şingal, Mexmûr, Zimar.. ), ev pîlan 
îro bûne astengên mezin li pêşiya avakirina 
sîstema fedralî li îraqê û herwiha jî bûye 
bombeyek (mayîn)di her demê de pirojeya 
siyasî bi tevayî dide herifandin û xerakirin, û 
bacajA/ê jî ne tenê neteweya Kurd dê bide, lê 
belê îraq bi tevayî û herêma Rojhilata Navîn jî 
bi tevayî wê bacê bide û îro vaye cîhan 
derbasî sedsala bîstan bûye ku gellek 
guhertin û bûyer û nerînên demokratî û 
mafên mirov bi xwe re anîne ku bûye şoreşek 
mezin li dijî nerîn û baweriyên dîktatorî û 
zordest ta ku gihîşte bidarvekirina Sedam 
Hisên ewê ku ev mejiyê qirêj bikar aniye bi 
şêwekî kirêt û rûreş gihîşte bikaranîna çekên 
kîmyayî li dijî Kurdan. Lewma berdewamiya li 
ser vî mejiyê qirêj ne aqilmendiyek e, ji ber 
ku dem jê derbas bûye û bûye ji pêmayên 
kevin, û demê da nîşandan ku ev mejî pûç e 
û qet bi ser nakeve, di qirkirin û qutbirîna 
miletekî kevin de, ev pirojeyên ku her û her 
bi xerabî li xwediyên xwe vegeriyane. Ji ber 
ku ev piroje mîna bombeyan têne çandin di 
nav yekîtiya niştimanî de û her dê ew bombe 
rojekê biteqe, eger kesên aqilmend û 
hezkerên yekîtiya welat û pêşeroja wî, zû van 
pirojeyan pirotesto nekin û doza sekinandin û 
rakirina wan bi yekcarî û bê çawa zinarên 
xweteqîn dujminan tenê nakuje, belam 
xwediyê xwe pêşî dikuje li gel kesên bê sûc û 
guneh jî ( zarok, kal, jin .. ), wilo jî pirojeyên 
şovînî van kesan tevan dide ber xwe, ji ber ku 
ji eynî mejî ev piroje têne der, gelo her yek ji 
ciyê xwe ( ji hundurê desthilatê û ji derve ) 
dê van pirojeyên kirêt pirotesto bike?? da ku 
yekîtiya welat biparêze ji agirê van zinarên 
xweteqîn .. 



*- nivîskarekî kurd yê ji Sûriyê 

Meşqekî Leşkerî A Kadro Û 
Pêşmergeyên PDK îranê, Bi Merema 
Pêşwazîkirinê Ji 25’ê Gelawêjê 



B i beşdarya birêz Mistefa Hicrî, Sekreterê Giştî, Kawe 
Behramî, endamê Komîteya Navendî û Rehîm Mengurî, 
endamê Cîgir ê Komîteya Navendî ya PDK îranê û her wiha bi 
sedan Fermander, Kadro û Pêşmergeyên organên cur bi cur ên PDK 
îranê, roja înê, 19.05.1386(10.08.2007)'an, meşqekî leşkerî bi 
merema pêşwazîkirin ji 25'ê Gelawêjê, 62'emîn salvegera avabûna 
PDK îranê, birêve çû. 

Di kombûnekî giştî de Kawe Behramî, Fermanderê giştî yê meşqa 
han, cihê birêveçûna meşq diyar kir û erkê beşdaran destnîşan kirin. 
Di wî meşqî de keç û jinên Pêşmerge jî hêz û karîna xwe xistin ser 
hêza Pêşmergeyên din û rolek berçav girtin stû. 

Di dema dawiya meşq de birêz Hicrî, Sekreterê Giştî yê PDK 
îranê, hevdem tevî derbirîna kêfxweşiya xwe, pêşwaziyekî germ ji 
tev beşdaran kir û di axavtinên xwe de ji bilî pîrozkirina 25'ê 
Gelawêjê ji Pêşmergeyên PDK îranê û gelê Kurdistanê got: "Em 
hemû xwendekarê xwendingeha 25'ê Gelawêjê ne, ji ber vê yekê ye 
jî ku heya niha bi hêviya rojên ronahî, ji bo bidestvehatina armancên 
25'ê Gelawêjê, xebatê dikin". 

Birêz Hicrî, her wiha rolê keç û jinan di kêleka birayên xwe yên 
Pêşmerge de bilind nirxand û got: "îro keç û jinên Pêşmerge dan 
xuyakirinê ku xebat di pêxema gihîştin bi armancên 25'ê Gelawêjê 
de, bêy beşdariysa wan serkakeve". 

Hêjayî gotinê ye ku di wî meşqî de ji aliyê Sekreterê Giştî yê PDK 
îranê ve, rêz ji mam Welî, Pêşmergeyê dêrîn yê PDK îranê ku di 
temenê 75 saliyê de mil bi milê Pêşmergeyên din beşdarî meşqê 
bibû, hate girtin. Meşq seet 18'ê piştî nîvro dawî pê hat. 


Malpera Sekreterê Giştî Yê PDK îranê Vebû 



Daxuyanîya Çapemeniyê 

Malpera Sekreterê Giştî yê PDK îranê bi sê zimanên Kurdî, Farsî û 
Îngilîzî weşana xwe dest pê kir. 

Bi armanca gehandina nûçe û çalakiyên Sekreterê Giştî yê PDK îranê, 
birêz Mistefa Hicrî, malpera Sekreterê Giştîyê PDKîranê vebû. 
Armanca malpera Sekreterê Giştî yê PDK îranê, ji bilî belavkirina nûçeyên 
çalakî, hevdîtin û nivîsarên Sekreterê Giştî, çêkirina rê û îmkana 
pêwendiya rasterast a xelkê û rêberiya Partiya Demokrat ya Kurdistana 
îranê ye. 

Malpera Sekreterê Giştî yê PDK îranê, ji bo bersivdan bi pêwîstiyên 
agadarbûna rasterast a xelkê ji bîr û ramanên rêberiya partiyê û her wiha 
bi armanca wergirtina bîr û hizra welatiyan hatiye avakirin. Ev malpera ji 
aliyê Sekreterê Giştî yê PDK îranê ve û bi alîkariya desteya rêveber ya 
malpera "Sikirter"ê birêve diçe. 

Mêvanên malperê dikarin ji rêya wê malperê ve rasterast pirs, 
pêşniyar û dîtin û nêrînên xwe ji bo Sekreterê Giştî yê PDK îranê bişînin. 

Malpera "Sikirter" yekemîn malpera rêberiya partiyên Kurdistanî 
ye. 

Navnîşanê malpera Sekreterê Giştî yê Partiyê: 

www.sikirter.org 

Beşa Ragihandina Komîteya Kar û Barên PDK îranê li 
Derveyî Welat 
Parîs - 16.08.2007 
25'ê Gelawêha 2707'an a Kurdî 



Gerrek Kurt Di Dîrokê De ... 


Amadekar: Nûredîn Sofîzade 


01.08: Roja Cîhanî ya Şîrê Dayikê. 

01.08.1986: Di demekê de ku komek ji Pêşmergên PDK îranê 
li gundê Masirşêx li devera Seqizê di halê veheviyanê da bûn, 
ketin ber êrîşê. Mixabin 5 Pêşmerge bi navên: Mihemed 
Mistefayî, Ebdula Husênî, Ebdula Ebdî, Ebas Biheştî, 
Husên Îbrahîmî şehîd bûn. 

01.08.1986: Bengîn Zebîhî Fermanderê Pel ji Hêza Efşîn li 
devera Mehabadê de şehîd bû. 

02.08.1922: Çap û belavbûna yekemên hejmara rojnama 
Banga Kurdistan ku rojnameyeke çandî, edebî û hunerî bû û 
gellek xizmeta rewşenbîriya neteweyî kir. 

02.08.1990: Artêşa îraqê êrîş kire ser welatê Kuweytê û piştî 
çend rojan karîn parekî zaf axa wî welatî dagir û talan bikin. ^ 

03.08.1979: Hilbijartina Endamên Meclîsa Xobreganê li îranê 
de. Di wê hilbijartinê de ku Dr. Qasimlo xwe berbijêr kiribû, bi 
anîna 113773 dengan li parêzgeha Urmiyê de serkevt bo 
nûneriya wê meclîsê, lê Dr. Qasimlo naçe, ji ber ku li Tehranê ji 
bo girtina Dr. Qasimlo pilan darêtibûn. 

04.08.1960: Siyasetvanê navdar ê Kurd Refîq Hêlmî koça 
dawiyê kir. 

04.08.1994: Xefûr Hemzeyî endamê Komîteya Navendî ya 
PDK îranê û nûnerê partiyê li Bexdayê ji aliyê terorîstên rejîma 
Komara Îslamî ya îranê ve hat terorkirin û şehîd bû ; 

05.0&1P05/Destpêkirina şorişa Meşrûtiyetê li îranê. 

06.08.1945: Lêdana bombeya Etomî li bajarê Hîroşîmaya 
Japonê ji aliyê Amrîka ve ku pitir ji 100 hezar kes bûne qurbanî, 
bandora wê niha jî her ser jiyana xelkê wir maye. 

06.08.1988 Li Çemê Kelvê li devera Pîranşarê 5 Pêşmergên 
Hêza Qendîl xendiqîn. Navên wan ev bûn: Tahir Tase, Yûsif 
Ehmedî, Bayezîd Xizrî, Husên Mamendî û Elî Vsoweşil. 

06.08.1990: Silêman Resûlzade Endamê Komîte Şaristana 
Pîranşarê tevî Pêşmergeyekî din bi navê Rehîm Perşan li 
devera Lacan ya Pîranşarê şehîd bûn. 

06.08.1991: Şapûr Bextiyar Serok Wezîrê pêşîn yê îranê 
tevî hevalê xwe Sîrûs Ketîbe li Parîsê ji aliyê terorîstên Komara 
Îslamî ya îranê ve hate terorkirin. 

07.08.1992: Freydûn Feroxzad, siyasetvan, sînemakar û 
helbestvanê Îranî di mala xwe de li welatê Almaniyayê ji aliyê 
terorîstên Komara Îslamî a îranê ve hate kuştin. 

07.08.2005: Di dirêjiya serhildana xelkê Kurdistanê ji bo 
piştevanî ji xelkê bajarê Mehabadê,xelkê bajarê Seqizê serhildan 
kirin,ew meşa gel li Seqizê kete ber êrîşa hêzên tepeserkar ên 
rejîmê ku 13 kes ji xelkê sivîl şehîd bûn û bi dehan kes birîndar 
bûn û bi sedan kes jî hatin binçavkirin. 

08.08.1984: Li girtîxaneya bajarê Tekabê de, 9 Pêşmergeyên 
PDK îranê bi navên: Kerîm Hacî, Ebdulrehman Yûsifî, Hadî 
Pîşkarî, Mihemed Salih Êyvezî, Tofîq Feramerzî, Yeqûb 
Burnayî, Umer Qehremanî û Eta Yezdanpenah. 

08.08.1990: Girtina Kuweytê ji aliyê Artêşa îraqê ve. 

10.08.1920: îmzakirina peymana Sêvir'ê û bi fermînasîna 
mafê xwedî welatbûna Kurdan. Nûnerê Kurdan Şerîfpaşa bû ku 
ew peymane îmze kir. 

11.08.1988: Feqê Îbrahîm Çavşînî, Endamê Komîte 
Şaristana Şinoyê li girtîgeha rejîmê de hat îdamkirin. 

12.08.1990: Elî Xizirniya Fermanderê Pel ji hêza Giyareng 
naskirî bi Elî basavekî li devera Bolfeta Serdeştê şehîd bû. 

14.08.1990: Bayîz Mihemedî Fermanderê Pel ji Hêza 
Pêşewa li devera Mangoran a Mehabadê şehîd bû. 

15.08.1979: Şehîdbûna 21 kes ji xelkê bajarê Seqizê ji aliyê 
cinayetkarên rejîma Komara Îslamî ve. 

15.08.1982: Destpêbûna şerê çekdarî yê PKK'ê tevî dewleta 
Tirkiyê. 

15.08.1985: Sale Husênî berpirsê Komîte Mengoran li 
Hemzeavayê şehîd bû. 

Dara Natiq, Sekreterê YCDK îranê: 

Armanc ji girtina kongireya çaremîn, pêkanîna guhartinekî 
bingehîn di vê rêxistinê û vekirina rûpelekî nû ji kar û xebata 
ciwanan bo bidestveanîna civakekî demokratîk û federal e. 

Xwendewanên hêja! 

Çend rojan berî niha wate seet 9:30 sibêdeya roja şemî, 4'ê Tebaxa 2007'an, 
Kongireya Çaremîn ya YCDK îranê bi navê Pêşveçûn û ii bin dirûşma ber bt 
pêşerojek rontir dest bi karên xwe kir û piştî 3 rojan karê berdewam, seet 
12:30'ê şeva duşem(7.8.2007) serkevtiyane dawî bi karên xwe anî. 

Her di vê derheqê de me hevpeyvînek kurt bi birêz Dara Natiq, Sekreterê Giştî yê 
vê rêkxistinê re pêk anî ku em baia we bo xwendina wê dikişînin: 



Birêz Dara Natiq, berî her tiştî ez bi 
navê rojnameya Agirî ve serkevtina 
Kongireya we ya çaremîn ji te û tev 
xebatkarên Yekîtiya Ciwanan pîroz dikim. 

Ez jî li ser navê tev Komîteya birêveberiya 
Giştî ya YCDK îranê, serkevtina çaremîn 
Kongireya xwe ji we û tev xelkê Kurdistanê û 
hemû xortên şoreşvan û azadîxwaz yên 
Kurdistanê pîroz dikim û hêvîdar im ku em jî bi 
harîkarî û piştgiriya tev aliyekê li kar û xebatên 
xwe di pêxema pêşvebirina armancên vê 
rêxistinê de serkevtî bin. 

Armanc ji girtina Kongireya we ya 
çaremîn çi bû? 

YCDK îranê, herwek di bername û pirograma 
xwe de aniye, her du salan carekê kongireya 
xwe li dar dixe. Bêguman Kongire jî weke 
organekî herî xwedî kêrhatîbûn û xwedî biryar a 
YCDK îranê, bo nirxandin û şirovekirina kar û 
xebatên vê rêxistinê di navbera du Kongiran de 
tê lidarxistin. Di heman demê de Kongire 
navenda darêtina siyaset û şirovekirina pirsên 
pêwendîdar bi vê rêkxistinê û pirsa ciwanên Kurd 
di Kurdistana îranê de ye û bi giştî em dikarin 
bibêjin ku diyarîkirina armanc û sitratêjiyên vê 
rêxistinê ye. Bi giştî armanc ji girtina kongireya 
çaremîn pêkanîna guhartinekî bingehîn di vê 
rêxistinê û vekirina rûpelekî nû ji kar û xebata 
ciwanan bo bidestveanîna civakekî demokratîk û 
federal e. 

Kongireya vê carê çi cudahiyek tevî 
Kongireyên berê de hebû? 

Bê şik Kongireya vê carê serbarê wê rewş û 
zirûfa taybetî û nexwaz ku bi ser me de hat, 
çûnedera hin hevalên me ên berê di 8 heyvên 
derbasbûyî ji refên YCDK îranê li bin bandora 
taqima Mela Hesen Restigar de, lê bi awayekî pir 
berçav û berfireh nûnerên lawan bo Kongirê li 
Kurdistanê û bi taybet derveyî welat zêdetir ji 40 
kesî di piraniya welatên Ewropayê de beşdarî 
kongirê bûn. Herwiha zêdebûna rêjeya keçan û 


beşdariya ektîv ya wan li ser pirsên çarenûssaz di 
nava kongirê de û hebûna fezayekî demokratîk û 
bashilgir û herwiha hebûna hêzekî guhartinxwaz 
û çeleng di kongirê de, ji taybetmendiyên herî 
berçav yên vê Kongirê bi nîsbet Kongireyên berê 
bû. 

Kongire heya çiqas demokratîk bû? 

Pêkanîna fezayek demokratîk li ser bingeha 
bihevre jiyan û ji hev fêmkirinê yek ji eslên herî 
bingehîn yên her sîstemeke demokratîk bo 
cihgirkirina civakeke sivîl û demokratîk e. Lewma 
hebûna rewş û fezayeke demokratîk dikare 
baştirîn mikanîzm be bo çareserkirina arîşe û 
pirsgirêkên her civakekê û vê civakê ber bi pêşve 
bibe. Lewma YCDK îranê û ciwanên pişkdar di 
kongirê de bi hestkirin bi vê eslê, karîn fezayekî 
salim û demokratîk bi ser Kongirê de cihgir bikin 
û afirandina fezayekî wiha ji destkevtên herî 
girîng yên Kongirê bûn. 

Gelo hûn dikarin îşare bi reform û 
guhertinên ku di Kongireya we ya çaremîn 
de çê bûn, bikin? 

Bêşik her Kongireyek komek guhartin û 
reformên bingehîn li gorî berhevdan û 
guhartinên herêmî û cîhanî bi xwe re tîne. 
Guhartin û reformên ku di vê Kongirê de hatin 
pêş, ez dikarim îşare bi guhartina sîstema 
birêveberiyê bi awayekîîroyî û herwiha hewildan 
bo pêkanîna sîstemeke sosyalîstî di civakê de û 
xebat bo cudahiya ol ji dewletê û pesendkirina 
komek altirnatîv û pirojeyên evroyî bo 
bihêztirkirina rêxistinên Yekîtiya ciwanan li 
Kurdistanê û derveyî welat û herwiha 
cîhanîtirkirina wê rêxistinê bikim. 

Astê beşdarî û têgihîştina nûnerên 
Kongirê li bas û nîqaşên nava Kongirê de 
çawa bû? 

Bi rastî ewa ku di vê Kongirê de cihê 
heyrîmanê bû, beşdariya çeleng û ektîv a 
beşdarên Kongirê weke hêzekî guhartinxwaz, 
xwedî bandor li ser pirsên çarenivîssaz û girêdayî 


bi pirsa Kurd, ciwanên Kurd bi giştî û bi taybetî 
ciwanên Kurd di Kurdistana îranê de û herwiha 
pirsên pêwendîdar bi qeder û pêşeroja vê 
rêxistinê bû. Nûnerên Kongirê karîn bi bîr û 
hizrên îroyî, zanistî û bi dûr ji her hizreke berteng 
û îdeolojîkî û weke nifşek evroyî, guhartinxwaz û 
rewşenbîr, roleke ektîv û bibandor li ser pêvajoya 
pêşvebirina karê kongirê û zindîkirina Kongirê 
bilîzin. 

Armancên stratejîk yên Kongira 
çaremîn çi bûn? 

Armanc û stratejiyên bingehîn yên Kongirê 
pêkhatîbûn ji: xebat bo pêkanîna civakeke 
demokratîk û sosyalîst, tekezkirina zêdetir 
derheq xwestên xwe yên neteweyî û sivîl, 
handana Ciwanan di nava bizava rizgarîxwaz a 
gelê Kurd û perwerdekirin û jêhelbirina astê 
hişyariya neteweyî ya nava civaka Kurdistanê, 
xebat û têkoşîn di pêxema pêkanîna civakekî 
azad û demokratîk di îran û Kurdistanê de, xebat 
bo misogerkirina mafên tev tex û qatên civakê ji 
rêya rêxistinên taybet bi xwe û piştgirî û beşdarî 
li bizava rizgarîxwaz a gelê Kurd bi rêberiya PDK 
îranê, girîngîdan û piştevanî ji xebata berheq a 
jinan, xwendekaran û Ciwanan di navxwe û 
derveyî welat û berhevdan û şirovekirina 
siyasetên şaş û çewt yên Komara Îslamî a îranê 
derheq xelkê Kurdistanê û bi taybetî ciwanên 
Kurd... 

Asta beşdariya keçan di vê Kongirê de 
û rola wan di rêberiya nû de? 

Beşdariya pir a keçan di vê Kongirê de û bas 
û gengeşeyên wan derheq pirsên çarenûssaz û 
girêdayî bi pêşeroja vê rêxistinê ve cihê baldan û 
heyrîmana nûnerên Kongirê bû. Herwiha asta 
hişyarî û têgihîştina wan li ser pirsên cur bi cur û 
xwe berbijarkirin û hilbijartina rêjeya zafa wan 
bo asta birêveberiya kar û xebatên vê rêxistinê ji 
destkevtên herî girîng yên Kongirê bûn. 

Gelo we ji bo sîstema birêveberiya rêxistinî 
ya lawan li derveyî welat ku berê nîqaş û 
gengeşeyên cur bi cur li ser de hebûn, çi 
mekanîzmek wekî pirensîp bi biryar girt? 

Bi salan bû ku bi sedema hebûna alozî di 
sîstema birêveberiya Yekîtiya Ciwanan li derveyî 
welat, teşkîlata me li derveyî welat tûşî bê ser u 
beriyê hatibû. Lewma Kongirê bo jinavbirin û 
çareserkirina wê pirsê, 5 kes weke endamê 
rêberî li derveyî welat, ku 3 kes ji wan endamên 
eslî û 2 kes jî weke cîgir bo pêkanîna 
komîteyekê, bi merema rêvebirina kar û barên 
YCDK îranêli derveyî welat hilbijart. Ew komîteye 
nûneratiya kar û barê lawan li derveyî welat 
dike. 

Hate ragehandin ku şandek ji 
rêveberiya PDK îranê berdewam di civînên 
Kongirê de beşdar bûye, ev beşdariye li ser 
çi esas û bingehekê bû? 

YCDK îranê hertim di bername û pirograma 
xwe de ragehandiye ku PDK îranê bi rêberê 
bizava rizgarîxwaz a gelê Kurd li Rojhilata 
Kurdistanê dizane û vê partiyê bi piştevan û 
rênîşanderê xwe dihesibîne. Lê şanda navbirî 
tenê weke mêvan beşdarî Kongirê bû û Kongirê 
jî gellek bi şanazî ve pêşwazî û mêvandariya 
şanda PDK îranê kir. 

Pilan û pirojeyên we bo pêşvebirina 
armancên vê rêxistinê û herwiha 
mekanîzma nû ya we bo pêwendî tevî 
rêxistinên sivîl bi çi awayekê ye? 

Di vê Kongirê de komek bername û pirojeyên nû 
ji bo çawaniya pêşvebirina armanc û stratejiyên 
vê rêxistinê û herwiha bihêztirkirina refên 
teşkîlatiyên vê rêxistinê li hundir û derveyî welat 
hatin pesend kirin, ku di pêşerojeke nêzîk de bi 
piraktîzekirina pêwendiyên tevî rêxistinên 
demokratîk yên cîhanî û kurdistanî kir û biryar 
hate dayîn ku bo bihêztir kirina wan pêwendiyan 
dibe gavên îroyî û bibandor bihên avêtin 
Spas bo beşdariya we li vê hevpeyvînê de 

CIVAKÎ 


Xatirxwestina Zarokekî 


Ahmet Kaya / Erxenî 


N ameya kurikekî bê dev, bê çav, 
bê guh, bê dest û ling. Nameya 
zarokekî bê netewe, bê xwedî û 
kes. Nameya zarokekî ku bêje 1000 
dolar pere dikare şûna we hemûyan dagire. 
An jî jiyanê tiştekî wisa pê dabe famkirin. 
Bêxwedîtî tiştekî wisa ye. 

Ku 20 milyon kurd xwediyê mirov be û 
kesekî mirov tune be. Ku dewlet 85 milyon 
nifûs be û mirov bêxwedî be. Ku bi dehan 
partî hebin, ku hinek ji wan dengê bav û 
dayika mirov jî bistînin û mirov bêxwedî be. 
Ku mirov nexweş ket, ji dest û ling ket, ji 
çav û guhan bû û hat ber mirinê. Ku mirov 
hêj temenê xwe yê 3 salî tijî nekiribe û 
navê mirov Ahmet Kaya be, yanî mirineke li 
dervê welat bîne bîro mirovan? 

Ez Ahmet Kaya. Lawikekî 3 salî, li navçeya 
Erxenî. Hûn Erxeniyê dizanin? Waye 
girêdayî bajarê Amedê ye. Dibêjin 2 milyon 
nifûsa Amedê heye, bajarekî mezin e û 
hemû kurd in. Dibêjin li wir 5 şaredarî hene 
di destê kurdan de. Nizanim, min nedîtiye. 

Û ji niha û pê ve jî ezê nebînim. Ji ber ku 
min çavên xwe winda kir. 

Çîroka çavên min ne dirêj e. Jixwe temenê 
min hemû 3 sal in. 

Nizanim ji çi bû, lê nikaribûm xweşik 
bimeşiyama. Dibe ku ji feqîrî be û diya min 



xweşik xwarinek nexwaribe ku ez di zikê 
wê de baş pêşketima. Lê qeder ev bû. 

Haya min ji tiştekî tune. Ez ne bi biryara 
xwe hatim vê cîhanê jixwe. Min bizaniya ku 
neteweyeke min a wisa dê hebe, ku di 
destê min de bûya, belkî ez nehatima. Belkî 
min ji xwe re neteweyeke din hilbijarta. 
Welhasil ez nikaribûm bimeşiyama û dayik 
û bav xizan bûn. 

Bi alîkariya çend mirovên baş 500 YTL 
pere ket destê wan. Hema bêjin 250 Euro 
an jî hindekî bêhtir. Belkî gelek kes nizanin 
YTL tê çi wateyê. Ez bêjim li dora 400 
dolaran dike. Bi vî pereyî ez birim Amedê, 
cem doktorekî taybet. Heta wê demê jî ez 
hinekî dimeşiyam. Tew tune be çavên min 
hebûn, ez diaxivîm û min dibihîst. Lê doktor 
500 YTL hindik hesiband. Li cem xwe 
ameliyateke wisa kir ku niha min çav jî 
winda kirin. Ez nema dikarim biaxivim jî. 
Doktor gotibû hêta wî ji cih derketiye û 


Kuştin, Birîndarkirin û Girtina Xelkê Sivîl Yên 
Kurdistanê, Di Heyamê Çend Hefteyên Borî De 


K uştin, birîndarkirin, girtin û 

binçavkirina çîn û qatên cur bi cur 
ên xelkê Kurdistanê ji aliyê hêzên 
dijî gelî ên rejîmê ve her dom dike 
û li gor ew nûçeyên ku ji aliyê Navenda 
Nûçeyan a PDK îranê gihîştine destê me, 
di heyamê çend hefteyên borî de çendîn 
kes ji xelkê sivîl ên Kurdistanê li encama 
êrîşa hêzên tepeserker ên rejîmê ve 
hatine kuştin û birîndar kirine. Herwiha 
çendîn kes jî hatine girtin yan cezaya 
girtîxaneyê li ser wan hatiye sepandin, ku 
emê li jêr de îşareyekî bi çend mînakan ji 
van kiryarên rejîmê bikin: 

Derkirina biryara 2 mehan zîndanê bo 
çalakekê xwendekarî, bi navê Areş 
Xandil, Endamê Deftera 'Tehkîm 
Wehdet"a îlamê. Navhatî di civîna roja 
10.07.2007'an de, tevî 12 kesên din ji 
aliyê hêzên rejîmê ve hatne girtin. 

Şeva 12.07.2007'an, girtina du kesan 
bi navên Kerîm Kanî Sanî û Bextiyar 
Rehîmî, li bajarê Merîwanê û dest bi ser 
de girtina hindek belge û alavên taybetî 
ên girtiyan ji aliyê hêzên rejîmê ve. 

18.07.2007'an, girtina çend kesan ji 
endamên tîpa govenda Dîlanê, li bajarê 
Bokanê ku navhatî ne ji: Rehman 



Ibrahîmiyan, Xalîd Hesenzade, Omîd 
Kurde, Bextiyar û Diyako. 


Roja 22.07.2007'an , girtina Ako 
Kurdneseb, Endamê Desteya Nivîskar ya 
Heftînameya "Kereftû" ji aliyê hêzên 
rejîmê ve. Navhatî heya niha çend caran ji 
aliyê bêdadgehên rejîmê ve hatiye 
bangkirin û herwiha ji aliyê hêzên rejîmê 
ve gef lê hatiye xwarin. Navhatî ber bi 
ciyeke nediyar hatiye şandin û sebeba 
girtina wî jî hêj ne rohn e. 

Roja 22.07.2007'an , kuştina 
kasibkarekê bi navê Riza Yûsifî, xelkê 
gundê Banî ser bi bajarê Urmiyê û 
birîndarbûna kesekî din bi navê Hekîm 
Şaî, xelkê Bêsitkê. 

Şeva 25 li ser 26.07.2007'an, du 


gotibû ezê platîn têxim hêta wî. Lê piştî 
ameliyatê birîn li ser laşê min peyda bûn. Ji 
ber ku doktor platîn nexistibû laşê min, 
maddeyeke erzantir xistibûyê. 

Heke hêviyek min ji we hebe, ez xêrê ji 
xwe nebînim. Jixwe haya min ji we tune. 
Min xêrek ji dê û bav nediye, ezê ji we 
bibînim? Bavê min dibêje heke kurê min 
bimire ezê dozê li doktor vekim. Belkî wî jî 
wekî doktor çav berdabe çend quriş perê 
dadgehê û doza ku dê qezenc bike. Ezê jî 
belqitî bibim û biçim. 

Min hûn nedîtin û ezê biçim. Lê dîsa jî ezê 
çend gotinan bêjim. Baş e ku min derdê we 
bêhtir nekişand. Mirov çawa 20 milyon 
nifûs be, çawa partiyên mirov, saziyên 
mirov hebin û li ser koltixan behsa netewe 
û zimanan bikin û çawa halê gelê mirov ev 
be. Çawa saziyek mirov tune be ji bo 
alîkariya rewşên wiha. 

Ma nizanim dê çi xêr ji we were. Bi hezaran 
zarokên şehîdan jî di rewşa min de ne. Hûn 
bikêrî wan bihatina, belkî dê bikêrî min jî 
bihatina. Yên ku canê xwe di ber we de 
dan ketibin wî halî, halê min ne cihê 
gazinan e. 

Berî mirina xwe gotineke min heye kin û 
kurt. Xwe bikin însan û saziyekê ava bikin. 
Kampanyayekê çêkin û ji bo zarokên wekî 
min alîkariyê bikin. Belkî wê demê nifşekî ji 
we çêtir derkeve holê. Heke wisa nebe, 
heke hûn nikaribin hereketeke sivîl bidin 
destpêkirin û çend birînan derman bikin, tu 
hêvî di pêşeroja we de tune. 


kasibkar bi navên Şoreş Teblîxî û Reşo 
Şêxanî, piştî derbazbûn li boseya hêzên 
ewlehekarî yên rejîmê, dikevina nava 
meydana mayînan û seba teqîna mayînê 
bi xurtî birîndar dibin. 

Şeva 27.07.2007'an, birîndarbûna du 
kasibkarên akinciyê gundê Pesvê a ser bi 
bajarê Pîranşarê ku bû sebebê pevçûna 
xelkê tevî hêzên rejîmê. 

Êvariya roja 30.07.2007'an, kuştina 
keskê bi navê Ebdulrehman, xelkê 
gundê Qulquleya bajarê Merîwanê, ji aliyê 
hêzên rejîme ve. 

Roja 02.08.2007'an kesek bi navê 
Resûl, kurê Letîf, xelkê gundê Kêmneya 
Hewramanê, seba teqîna mayînê lingek 
xwe ji dest dide. 

Şeva 04 li ser 05.08.2007'an, kuştina 
kasibkarekê bi navê Ferhad, kurê Adil 
Apoçî, akinciyê gundê Enbê, ser bi devera 
Tirgewer a bajarê Urmiyê. Her wiha 
kesekî din bi navê Sefiyedîn Piyade bi 
xurtî birîndar bû. 

Derkirina biryara zîndanê bo sê kesên 
bajarê Merîwanê bi navên Azer Qesîmî, 
Ferhad Mehmûdiyan û îrec Kûşişî, bi 

buxtana hebûna pêwendiyan tevî partiyên 
siyasî yên Kurdistanê ku her yek ji wan bi 
rêz 5 sal, 3 sal û 2 sal cezayê zîndanê 
hatine mehkûmkirin. 

He/best 


D anezana Mafê Mirovan A 

Gerdûnê ji aliyê NY (Neteweyên 
Yekbûyî) ve di mêjûya 1948"an de 

hatiye pejirandin. Piştî vê biryarê, bi yazdeh 
salan ango di sala 1959"an de bi mebesta 
perwerdekirin û hîndekariya zarokan 
'Danezana Mafê Zarokan' di rojnameya 
fermî de hatiye weşandin. (Hejmara 
biryarê:1386) 

"Xala 7'an: Mafê zarokan ê perwerdehî 
û hîndekariyê bi zimanê zikmakî ye û bê 
dirav e. Ji bo ku zarok çanda xwe ya giştî 
hîn bibin divê wekî hemû zarokan ku bi 
yeksanî û bi zimanê xwe yê zikmakî werin 
perwerde kirin..." 

Ji bo ku civak an jî neteweyek hebûna 
xwe bidomîne, divê pêşî bi zimanê xwe yê 
zikmakî perwerde bibe. Perwerdehî, bi 
awayekî giştî, wekî dem û domana hemû 
guhertin û sazandina reftar û tevgerên 
mirov ên civakî tê zanîn.. Bi rastî, li ser rûyê 
dinê, tu mirovên ku nehatibin/neyên 
perwerdekirin nîn in.. Çimkî pêvajoya 
hêvojkariya mirov hê ji ducaniya dayika 
mirov dest pê dike û heta dawiya temenê 
wî/wê didome. Heta hin perwerdekarên 
pispor hene ku destpêka perwerdehiya 
mirov şûndetir dibînin û perwerdhiyê 
rasterê bi rewşa perwerdehiya dê û dapîr û 
bav û bapîrên mirov ve girê didin. Wekî ku 
hin pispor û zanyarên perwerdehiyê jî 
dibîêjin: "Heke hûn dixwazin zarokekê/î 
baş perwerde bikin, ji dapîra wî/wê dest pê 
bikin." Ji ber wê, çi mirovên (heta lewir jî) 
ku hene bi awayekî bi perwerdehiyê nasdar 
dibin. Lê belê bi çi awayî an bi çi şêwazê, 
ji bo çi, çawa û di kîjan mercan de 
perwerde dibin, ew tiştekî din e. Pêwist e 
ku mirov li ser van pirsan baş bikire. 

Berî her tiştî divê mirov rêman û 
têgîhên zaneyane bizanibe û wan baş rave 
bike. Carekê çi tiştên ku hene, tenê ne reş 
û spî pêk hatine. Ev nêrîn û 
nêzikayîtêdanên rûxarkî û serkî, dûrî 
azîneyên zanistê ne. Raman û helwestên bi 
vî awayî mirov arasteyî pêşdarazî, çewtî û 
xeletiyan dike. Wekî mînak: Gava ku mirov 
bibêje:"Ev zarok bê perwerde maye." Bê 
awarte dê herkes vê yekê bi vî awayî şîrove 
bike û bibêje qey ev zarok neçûye 
dibistanê ango xwendin û nivîsandina 
wî/wê nîn e û ji perwerdehiyê bêpar 
maye. Belê ya rast ne ev e. Lewre dem û 
domanên perwerdehiyê tenê bi sazî û 
dezgehên fermî yên mîna dibistan û 
zanîngehan nayên sînordarkirin. Rabûn, 
rûniştin, xwarin, vexwarin û hemû 
livbaziyên mirov bi saya perwerdehiyê pêk 
tên û her yek ji van bi serê xwe rê û 
rêbazên perwerdehiyê ne 


Zarokeke ku nû ji dayik dibe, ji bilî cest û 
giyana xwe tiştekî bi xwe re nayne dinê. 
Hemû liv, bizav û tevgerên xwe, hin bi hin ji 
kesên der û dora xwe(malbat, xwişk û bira û 
heval) fêr dibe. Carekê, sê hêmayên 
bingehîn ên ku bandorê li ser perwerdehiya 
mirov dike, hene. Yek; malbat, du; dibistan 
sê; civak û derdor (televizyon, radyo, sînema 
û hwd.) îro ro perwerdehiya her mirovî/ê di 
nava vê sêgoşeyê de dirb û dirûv digire. Bi 
kinayîjiyana mirov bi perwerdehiyê dest pê 
dike, bi perwerdehiyê didome û bi 
perwerdehiyê bi dawî dibe. Ango tu kes ji 
perwerdehiyê ne bêpar e. Cihêwazî, xwe di 
şêwaza perwerdehiyê de dide der. . Cureyên 
perwerdehiyê bi xislet û çawaniyên xwe, bi 
şêwe û şêwazên xwe, bi merc û derfetên 
xwe ji hev û din vediqetin. Belê divê vê ji bo 
her mirovî/ê hewcetî bi perwerdehiyeke bi 
rêk û pêk heye. 

Ligel ku gelek hêmanên perwerdehiyê 
hebin jî dîsa ya herî girîng mebest û ramana 
perwerdehiyê û felsefeya wê ye. Gelo îro 
pergal û şêwazên perwerdehiyê bi çi 
mebestê pêk tên û bi çi awayî didomin? 
Carekê mebest û armanca dûgelên mêtinger 
û hêzên desthilatdar ne perwerdekirina 
mirov û mirovahiyê ye. Wekî hemû dezgeh û 
sazûmanên wan, dibistan, zanîngeh, zanko û 
saziyên perwerdehiyê bi mebesta 
berjewendiyên aborî, bi egera parastin û 
misogerkirina desthilatdariyê ava bûne. Her 
dûgel, zarokên gelan ji bo ku di di suxreya 
pergalên sazbûyî de bixebitînin perwerde 
dikin. Perwerdekirina mirovan her car li gorî 
bîrdoza fermî û feraseteke statukoparêz 
didome. 

Hêzên zoran û mêtinger bi hemû alav û 
amrazên perwerdehiyê û berên teknolojiyê 
raselitînî ser serê zarokên gelan dibin. Zêç û 
zarokên wan di pêçekê de ji ber wan digirin 
û li gorî dilê xwe perwerde dikin. Ji pêçekên 
şîrmij bigirin heta ciwanên bîst salî, mêjiyê 
wan bi hizrên serdest û desthilatdar têne 
şehrandin û lewitandin.. Çi zarokên ku bi 
xwe hay dibin, xwe di nav vê perwerdehiya 
têkçûyî û genî de dibînin. Ji televîzyonan 
bigirin heta dibistan û zanîngehan, ji sînema 
û şanoyan bigirin heta werzîş û hengemeyan 
hemû bi qesta suxreya bişavkariyê û 
windakirina zarokên gelan dixebitin.. 

îro, sazî û dezgeh, televîzyon û 
çapemenî, weşan û pirtûkxane...hemû bi 
hestên şoven û nijadperest têne xebitandin. 
Hemû sazî û desgehên desthilatdar ji bo vê 
yekê, pevre dikevin rikberî û pêşbaziyê. Li 
hemberî vê yekê, Hewceye ku her zarok pêşî 
di malbatê de û peyre li dibistan û 
zanîngehên zanistî, bi awayekî yeksan werin 
perwerdekirin. 


Ji Kur Maye? 



Di hesreta dîtina rûmet 
Şopa bajar, deşt û zinar 
Bi pirs û bê bersiv derketim 
Lê 

Ne xuya û li kur maye 

Nizanim 

Ta ku duh 

Evarî dema şevê 

Hate bersiv 

pîrê hekîm, zanayê rê: 

Ji şerma rûmetê diya niştîman 

Û 

Termê Şehîd 

Bêhna xwînê û zamên birînê 
Ji keserên ser bixêliya nû bûka Zîlanê 
Bigire heta 

Hesreta, evîna di dil de mayî ya 

Taze zavayê Agirî 

Xwînava bikîn a 

Dim Dim a berxwedanê 

Heyfa 

Kolanên bixwîn 
En Helebçeya Şehîd 
Laye laye ya 

Landika bê lorîk a Terexe 

Û 

Lorî, lorî ya 
Diya sêviyên Çarçira 
Ji dîtina 
Xwîna Ferhad, 

Şerma evîna Şirîna çav li rê 
Di 

Nasnameyên wendakirî yên 
Qamîşlo û Efrînê de 
Veşartiye xwe 
Va hatim, 

Lê bibore ji min 

Rû reş û şermezar 

Diya niştîman 

Bi destên vala 

Li hember te ez 

Bi sed pirsiyarên bê bersiv 

Edî nepirse ji min 

Ku 

Ta bi key 

Dê Şehîd av û têhnî 

Dilê erdê be, dar û zevî 

Di behya vendabûyên tîrêjên rojê de 

Dê şîn bigêre diya niştîman U 

Reş girêde tariye şevan 

Asîman 

Wêl û heyran 

Di reşhembêza asîmanên şevgirtî de 

Dilşikestiyên kevokên aştiyê 

Li ser sînga diya bêniştîman bifirin 

Di mizgîna vendabûna 

Tîrêjên rojê de 

Dê biger û govend bin 

Bi defa mitrib û cama saqî 

Kore kundên şevperest 

De nebêjê, bes êdî 

Ku kevneşop e û xwîn, buha 

Ma binirx çend e 

Azadî? 

Hunermend Tîrêj Urmiye: 

“HER HUNERMEND PÎŞTA XWE NEDE HÊZA XWE, BÎ TEQLÎD Û 


ZARVEKIRINE NIKARE ÇIBIKE” 


Li çend rojên borî de min mêvandariya heibestvan û hunermendê ciwan, hêja û 
dengxweş yê geiê me ii Kurdistana Iranê, hunermend Tîrêj Urmiye kir. Min çend 
pirsiyarek derheq jiyan, kar û xebatên hunerî û...raberî wî kirin. Wî jî bi diiek vekirî, bi 
hestek hunerî û weiatparêzî pirsiyarên min bersivandin ku ii jêr de baia we bo xwendina 
vê guftûgoyê dikişînim. _ 


Hevpeyvîn: Selîm Zencîrî 


ekê Tîrêj, berî her tiştî 

K ez bixêrhatina te dikim. 
Spasiya te jî dikim bona 
wê ku te mêvandariya me 

qebûl kir û beşadarî vê 
hevpeyvînê bûy. 

Ez jî li cihê xwe de sipasiya we 
dikim. Serkevtin û serbilindiyê ji we re 
hêvî dikim. Hêvîxwaz im mînakên karê 
we û xebatkarên wekî we hîna zêdetir 
bin. 

Tîrêj can ez dixwazim ji 
zimanê te bixwe ve hîna baştir te 
bi xwendevanan bidim nasandin, 
kerem bike? 



Ez Tîrêj Urmiye xelkê bajarê 
Urmiyê ji Rojhilatê Kurdistanê me. 

Sala 1983'an her li wî bajarî hatime 
dinyayê. Min xwendina xwe ya 
dibistan, navendî û paşnavendî jî her 
li wî bajarî de bi dawî aniye. Jiyana 
min bi giştî li Rojhilatê Kurdistanê de 
derbas bûye. Lê eva 3 - 4 sal in ku ez 
li Başûr dijîm. 

Sedemên derketina te ji 
Rojhilatê Kurdistanê çi bûn? 

Sedema herî bingehîn fikr û 
xeyalên min yên hunerî û 
welatparêziyê bûn. Eşqa min ya 
strangotinê bû ku tevî min jiyan dikir. 
Lê li Rojhilatê Kurdistanê ne ew derfet 
hebû, ne jî ew serbestî hebû ku min 
karîba bi azadî ew tiştên ku li dilê min 
de hene, bînme ziman. Lewra nebûna 
wan derfetan bera min da Başûrê 
Kurdistanê. 

Kek Tîrêj, kengê bû te hest bi 
vê çendê kir ku dengê te xweş e 
û tu dikarî bibî bi hunermend? 

Li rastî de niha jî ez hest bi 
xweşiya dengê xwe nakim. Ez li 
temenek gellek biçûk de bûm ku 
meraq, hezkirin û eşqek di cewherê 
min de beranberî karê hunerî, 
xebatên hunerî û bi taybet 
strangotinê de çê bû ku ew jî 
çavkaniya xwe ji hestê welatparêzî, ji 
hestê dayîk, ji hestê axê, ji lêgerîna 
azadî û serbestî û wekheviyê digire. 

Destpêka karê min li sala 4'ê 
seretayî (dibistanê)de bû ku wê demê 
ez li nava hevalên xwe yên dibistanê 
de bûm yekem. Paşan xebatên min 
berdewam kirin, xeyalên min bûn bi 
sîstem û armanc çê kirin. Heyanî ez 
derbasî sala dawîn ya 
Paşnavendî(Dibîristanê)ê bûm. Her 
wê salê de min sê stran bi navên 
Welatê min, Gula hemû dila û 
Bilbila bêqefes çê kirin ku her sê jî 
li ser rewşa siyasî ya Kurdistanê di wê 
demê de bûn. Ji ber wan stranan ez ji 


xwendinê û karê hunerî hatim bêparkirin. Malbata min 
zanîn ku karê min yê hunerî bûye sebebê derxistina 
min, lewra dijberiyek malbatî jî li beranber karê min yê 
hunerî çê bû û min nekarî heta ligel endamên malbata 
xwe jî bi karê xwe yê hunerî bijîm. 

Ji aliyê din jî, Kurdên me yên Rojhilatê tu derfet 
bo karên hunerî, ragihandin û rewşenbîriyê ninin. Yan 
divêt mirov bi zimanê sîstemê, li gorî sîstemê, bi fikr û 
armancên sîstemê û ji bo sîstemê be, yan jî tu cihek ji 
bo me nine. Bi giştî tu cih û mafên me yên hunerî, 
çandî, siyasî û neteweyî li sîstem û yasaya sîstemê de 
ninin û nebûna wan derfetan gellek ez tenga kirim. 
Lewra ji sala 2004'an vir de ez derbasî qonaxekî din li 
jiyanê bûm û derketime başûr. Bi vî awayî min dest bi 
xebata hunerî kir û ligel komên muzîkê, rêxistin û 
kesayetiyên hunerî me karî destpêkekê ava bikin û 
encam jî albûma Ez kî me jê çê bû ku ji 12 stranan 
pêk hatibû û heya niha 4 stran, min kilîp kirine. 

Wê demê yanî li Rojhilatê de kesek hebû ku 
te zêde hay bide û ji boy te bibe destek û alîkar 
di karê hunerî de? 

Na, ger kesekî li wir destek û alîkarî bidaba min, 
renge min karîba zûtir, hîna baştir, destpêkek birêk û 
pêktir û serkevtîtir hebaya. 

Tîrêj zêde teqlîdê dike yan na, şêwaza 
taybetî bi xwe heye? 

Ez hewil didim li her tiştî zêde pişta xwe bidime 
hêz, zaniyarî, fikr û hesta Tîrêj û ew taybetmendiyên 
xwezayî û sirûştî yên dengê Tîrêj. Ji ber ku her 
hunermend pişta xwe nede hêza xwe, bi teqlîd û 
zarvekirinê nikare çi bike. Her çend ez li gellek mijaran 
de dijî hemû rengê teqlîdê ninim, ji bo ku min bawerî 
bi vê tiştê heye ku gellek caran teqlîda bi reng û 
teknîkek baş, pêşveçûn û pêşketinê çê dike. Lê ya ku 
sebeb û asteng e li pêşiya pêşketinê de teqlîa bi 
rengekî xirab e nek bi siroştê xwe. 

Tu ji bilî karê xwe yê hunerî bi çi karek din 
ve mijûl î? 

Vê gavê ez tenê bi karê xwe yê hunerî mijûl im, 
ez bawer im divêt gellek zêdetir xemê pêve bixwe, 
zêdetir ked bidim û zêdetir demê jêre danêm heta ku 
ez bikarim pilan û pirojeyên ku di serê min de hene, 
bêxme jiyanê. 

Tîrêj hunerê wekî alavek ji bo bijîva jiyanê 
bikar tîne yan na armanc xizmet e? 

Bi rastî gellek caran min bi xwe gotiye ku heger 
mijar xwe dane jiyankirin, nav û qazancên kesayetiyê 


biban, Tîrêj dikarî gellek tiştên dinê bike. Bes 
huner cewherek e ku di kesayetiya Tîrêj de dijî. 
Ew jî çavkaniyê ji rastiya jiyana Tîrêj digre. Ya 
girêdayîbûna Tîrêj bi axa wî, welatê wî, dayîka 
wî, welatparêziya wî, xem û xeyalên wî û ... ve 
çavkaniyê digire. Bona vê ku ez jî bikarim bibim 
bi bersivek, hêviyek, dengek û çareseriyek ji bo 
êş û janên gelê xwe û di pêşveçûna gelê xwe 
de min jî parek hebe, min dest bi vî karî kiriye 
û gellek jî bi vê çendê keyfxweş û serfiraz im. 

Serfiraz im ku min di dilê gellek mirovên 
Kurd de cih girtiye, lewra girîng nine li vê 
pêşveçûnê de ez têr bim yan birsî. Ji boy min 
girîng, erk û wezîfeya min ya welatparêzî û 
netewî ye. 

Tîrêj zêde kete bin bandora dengê çi 
hunermendekê û niha zêde hez ji dengê 
kê/î dike? 

Ez zêde ketim bin bandora stranên şoreşê 
yên welatparêziyê, evîna welat û evîna dayîkê. 
Bêşik dengê mamosta Şivan Perwer, Xelîl 
Xemgîn, Morad Bektaş, Bederedîn Coşkûn, 
Tehsîn Taha, Omer Dizeyî, Eyaz Zaxoyî û 
Erdewan, Hesen Zîrek û Hesen Cizrawî pir 
bandor li min kirine û ez pir ji wan hez dikim. 

Lê herî zêde ku ez hez ji dengê wî dikim û 
bandorê ji min dike, dengê hunermendê nemir, 
şehîd Serhed e. 

Pîskoloj dibêjin muzîk xwarina ruhê 
mirov e, raya te li vê derheqê de? 

Ez bi tevahî ligel vê raman û dîtinê me. 

Ger mirov ji aliyê ruhî - pîskolojî ve rastiya 
muzîkê binirxîne, dibîne ku bi muzîkê dîlan 
digere, reqs û sema bi muzîkê tê kirinê, muzîk 
xemrevîn e, xweşiyên mirov bi muzîkê serxweş 
dibin. Gellek caran girtîbûnek di dilê mirov de 
heye û muzîk wî/ê mirovî/ê têr bike, bibe 
bersivek bo heviyên bê bersiv, bibe rexneyek ji 
bo çareserkirina kêmaniyên wî/ê, bibe 
pêşniyazek ji bo pêşveçûna birêk û pêktir û 
baştir birêvebirina karên wî/ê. Bi giştî haletek 
nefsî yê muzîkê heye ku tesîrê ji mirov dike û 
rêxweşker e ji bo çareseriya gellek pirsgirêkên 
pîskolojîk. 

Muzîk û stran çi rolekê li ser nasandin 
û parastina nasnameya netewî de dilîzin? 

Bêguman muzîk û stran parek in ji çanda 
netewî. Bi sedan û hezaran stranên me hene 
ku temsîla hestê însanê Kurd, mêraniya mêrên 
Kurd û ... dikin. Bi sedan stran û dastanên me 
yên qehremaniyê wekî Evdalê Zeynê, Mem û 
Zîn, Ferhad û Şirîn, Xecê û Siyamend, Derwêşê 
Evdî û ... hene ku rola hanê lîstine. Lewra 
rastiyek heye ku di parastina hemû nirxên pîroz 
yên netewî û çandî de muzîk û stranê rolek 
gellek girîng lîstine û bi rastî jî ger heya îro 
stranên me yên folklorî, dengbêjî û muzîka me 
ya gelêrî nebûna, belkî niha ew qas reqs û 
dîlana Kurdî, kincên Kurdî, hest û îhsasa me ya 
Kurdîniyê, hesta welatparêzî û heta zimanê 
Kurdî jî nedibûn. 

Tu rewş û zirûfa stran û muzîka Kurdî 
di çi astekê de dibînî? 

Ger em tenê bi stran û muzîka Kurdî bi 
sînor bikin, wê demê divêt em zirûfa niha tevî 
10 - 20 salên borî berhev dibin. Bi raya min 
gavên baş hatine avêtin. Di hemû warên 
muzîkê de, him li warê berhemê muzîkal, him 
deng, him di pêşvebirina şêwazên Kurdî de, 

him jî di sîstembûna stranên nûjen de gavên 
baş avêtine. Encama ked û zehmet, 
fedakariya wan dengbêj û stranbêjan, 
muzîsiyenan gellek baş û berbiçav e. 

Lê xeletî jî di hin mijaran de hene ku 
bûne sebeb hunera Kurdî nekare rikeberî û 
berêkanê tevî hunerên dinê bike. Ji wan 
sebeban: Kurd heya niha ne xwedî sîstemek 
wiha bûye ku mafên netewî yên wî di nav 
çarçove û parçên Kurdistanê de li warê însanî, 
rewşenbîrî, çandî, siyasî û civakî de bê 
parastinê, ku hunera stranê û asta stranê bi 
wê ve girêdayî û kilîdkirî ye. Bi giştî li salên 
1991'an şûn de mirov dikare bibêje li Başûr de 
derfet, hêvî û baweriyek ava bûye ku li ser vê 
bingehê gavên hîna baştir û geştir bihên 
avêtin. Ez bawer im bi hevgirtin, yekgirtina 
hunerî û hunermendên Kurd li hemû parçên 
Kurdistanê û derveyî welat de hîna gavên 
baştir û biserketîtir bên avêtinê û asta strana 
Kurdî baştir pêşve bibe. 

Lê ji bo ku muzîka Kurdî bikare di cîhanê 
de nav û nasnameyek bilind û serkevtî bidest 
bixe, hîna pêdvî bi qehremanetî, ked û 
xwehdanê heye. 

Kek Tîrêj, kêmasiyek li herêma 
Kurmancîaxiv a Rojhilatê Kurdistanê de 
heye ku zêde berçav e, ji ber ku tu bi 
xwe jî xelkê vê herêmê yî û mirov dibîne 
ku gellek dengxweşên me li wir hene lê 
bi awayekî zanistî û pirofesiyonal 
hunerê naşopînin û zêde xwe girêdayî bi 
dîlan û dawetan dikin. Raya te wekî 
hunermendekî wê herêmê çiye? 

Li wê herêma Rojhilatê Kurdistanê de 
yanî li Urmiyê ber bi Selmas, Xwey û Makûyê 
nêzîkbûna sîstemê, siyaset û danûstandina 
sîstemê, zext û zorên sîstemê li ser hemû 
warên civakî, çandî yê Kurdan bandorek 
yekcar perçe ava kiriye. Wê bandor, zext û 
zorê û vê asmîlasyonê kesayetiyên lawaz çê 
kirine. Her wiha derfetên bingehîn ji bo 
pêşxistin yan avakirina destpêkê karê hunerî 
yan ji bo bersivdayîna xeyalên hunerî yên ku li 
mêjiyê însanan de şîn dibin yan însan di wan 
xeyalan de dixwazin karê hunerî bikin. 

Nebûna wan derfetan rê li ber avabûna 
kesayetiyên hunerî li serhedê Rojhilatê 
Kurdistanê girtiye. Hemû tevî hêvî û xeyalên 
wan bi tesîrê sîstemê hatine parçekirin. Di 
nebûna stranbêjên ku bi rengekî profesyonel 
û akademîk, ku li vê herêmê de karê hunerî 
dimeşînin û didine jiyankirinê, tesîra herî xirab 
û berbiçav daniye ser vê herêmê. 

Her çiqas ku me stranbêjên gellek 
dengxweş di wê herêmê de hene, lê bi 
sînorbûn û tevlîbûna wan bi dawet û dîlanan û 
her wiha lawazbûna kesayetiya hunerî ya wan 
yan tesîreke gellek xirab li ser stran û serhedê 
Rojhilatê Kurdistanê heye. 

Bes hêvî heye ku ciwan û lawên me yên 
Rojhilatê vir pêve bi eşq û hezkirin, bi bawerî 
û bi hest bi berpirsatiyê bikarin vê hêzê di 
xwe de çê bikin û wan rastiyan li xwe de 
bibînin, cesaret û îradeyê bidin xwe û li vê 
rêyê de hevxem, hevderd û hevalê derd û 
janên gelê xwe bin, hevalê rêya pêşveçûna 
karê hunerî di pêşvebirina xebatên stran û 
stranbêjan de bin. 

Bi raya Tîrêj muzîka Kurdî heya 
çiqas ketiye bin bandora muzîka biyanî 
de bi taybet muzîka dagirkerên 
Kurdistanê? 

Niha ew nîqaş û nirxandin ne tenê di 
nava Kurdan de, belkî di nava civakên din de 


jî heye. Pêşveçûna teknolojiyê bandor li hemû 
cîhanê kiriye. Iro rojê stranên ku li Amerîkayê 
tê gotin, em bi rêya teknîkê ve li vira guhdarî 
dikin. Em bixwazin û nexwazin jî, ciwanên me 
tevlî vê pêşveçûna zanist, teknolojiyê û 
înternetê bûne û di bin bandora wê de dijîn. 

Bi vî awayî ew hunermendên ku ji wan 
ciwanan çê dibin, ketine bin wê bandorê de. 
Hêdî hêdî civak asmîle dibin û dikevin bin 
bandora wê de, him ji aliyê çandî, hunerî, 
ziman û .... 

Muzîk û stran jî yek ji wan mijaran e ku 
bêbandor najî. Hunera muzîk û stranê yek ji 
fakterên naskirina netewan e, ji fakterên 
pêşvebirina neteweyan e. Her wiha divêt 
mirov ji bîr neke ku hunera muzîkê navek 
cîhanî û nasnameyek cîhanî heye û mirov 
nikare wê bi sînor bike. Bi kurtî bandora xwe 
li ser strana Kurdî di her çar parçeyan de 
hebûye û bi taybet ya Turk, Fars û Ereban li 
ser çand, kultur, fikr û ramana me heye. Lê 
ya baş eva ye ku em tiştên baş ji wan bigirin 
û yên xirab rexne bikin û di nav xwe de 



“ROLÊ HELBESTÊ NE DÛR 
JÎ ROLÊ MÛZÎKÊ YE, BES 
HER YEK Bi RENGEKl 
XÎZMETÊDiKiN 

hildin. 

Tîrêj can, te ji kengê ve dest bi 
nivîsandina helbestan kiriye? 

Min ji sala 97 - 98'an vir ve, dest bi 
nivîsandina helbestan kiriye. 

Helbest bal te tê çi wateyê? 

Bi raya min rolê helbestê ne dûr ji rolê 
mûzîkê ye, bes her yek bi rengekî xizmetê 
dikin. Çawa ku stranê gellek nirxên çandî yên 
Kurdan parastiye û heya îro rojê aniye, 
helbest jî parçeyekji rastiya Kurdan e. 

Dema ku mirov helbesta Ehemdê Xanî, 
Melayê Cizîrî, Feqiyê Teyran û Cigerxwîn, 
Ehmedê Nalbend, Sebrî Botanî û ... dixwîne, 
mirov naveroka fikrî, felsefî û rewşenbîriya 
dewlemend ya wan digre, lewra helbestê jî 
parek girîng û dewlemend di pêşvebirina 
çanda Kurdî de hebûye. 

Ez dibêjim helbest ji cewherekî xurt, 

bihêz, pir ji hest ya mirovan di pêşvebirina 
karê rewşenbîrî de ye. 

Kek Tîrêj, tu di helbestên xwe de 
zêdetir girîngiyê didî çi aliyekê? 

Ger ez helbestên xwe çi li ser evîniyê, çi 

11 ser siyasetê û çi jî li ser xerîbiyê binivîsim, 
dê bêhna axa min ji van bê, lewra min tu 
caran cehd nekiriye ku helbestekê yan tiştekê 
çê bikim yan binivîsim ku bêhna axa min jê 
nehê. 

Bêguman her huneremendekê 
astengiyên taybet li ser rêya xwe hene, 
astengên ser rêya hunermend Tîrêj çi 
ne? 

Hemû hunermendan hin pirsgirêkên sabit 
hene bi taybet hunermendên Kurd. 

Ew jî nebûna sîstemek birêk û pêk ji bo 
pêşvebirina karê wan, nebûna derfetên hunerî 
wek nebûna stodyo, teknîk, deng û 
wênegirtina kilîpan û ji hemûyan girîngtir 
nebûna yasayekê ji bo parastina mafê 
bingehîn yê hunermendan. Bi giştî evana 
pirsgirêkên ser rêya pêşvebirina karê hunerî û 
karê hunermendan in. 

Lê astengiyek din ya girîngtir jî 
heye, ew jî diyardeya kopî raytê ye. 

Raya te li vê derheqê de çiye? 

Rast e. Eva diyardeyek e ku hemû 
hunermendên Kurd ji destê wê de dinalînin. 

Lê ji kopîraytê girîngtir, nebûna yasayekê ji bo 
parastina mafên hunerî yê hunermendan, çi 
helbestvanan, çi çîroknivîs, çi stranbêj û çi jî 
muzîsyenan e. Nebûna vî mafî û vê yasayê 
derbeyek gellek mezin ji hunera Kurdî, ji 
hunermendên Kurd, ji pêşveçûna hunerî li 
hemû Kurdistanê de xistiye. 

Hêviya min ev e ku li Başûrê Kurdistanê 
ew tiştên ku bi ziman û teorî tên gotinê, di 
piratîk de jî bikeve liv û hereketê û piraktîze 
bibin. 

Em bixwazin yan nexwazin vê diyardeyê 
hunermendên Kurd lawaz kirine. Ji ber ku yek 
ji fakterên herî girîng ku serkeftina hunerî 
gerantî dike, madiyat(matreyal) e. Ez bawer 
im ger mafê hunerî û hunermendan bê 
parastin, hunermend dê bikarin berhemên 
baştir û birêk û pêktir çê bikin û baştir 
xizmeta gelê xwe bikin. 

Diyare ev behse, ne bi vê wateyê ye ku 
tu tişt nehatiye kirin û em nedîtî dibînin. Ji ber 
ku hemû hewlên me ji bo baştirkirina vî karî 
ye û hêviya min ev e ku li warê yasayî ve 
lêpirsîn bo vî karî were kirinê û hikûmet bi 
micidî li ser vê yekê rawest e. 

Pilan û pirojeyên te ji bo pêşerojê? 

Niha albûmek li ber destê min de ye ku ji 

12 stranan pêk tê, 9 stran Kurmancî, 2 bi 
soranî û yek jî Zazakî ye. Her 9 stranên 
Kurmancî ji peyv û awazên min in. Her wiha 
di dema pêş de dê çend konsertên min li 
derveyî welat, li Bakûrê Kurdistanê û li Başûrê 
Rojava dê hebin. Her wiha ez dê li ser 
pirogarmek televîzyonî kar bikim û wekî 
pêşkêşkar dê vê pirograma rewşenbîrî birêve 
bibim. 

Peyama te ji bo xwendevanên Agirî? 

Silavên bê sînor ji xwendevanên we dikim 
û serkevtinê ji wan re dixwaz im. Hêvîdar im 
di pêşvebirina karê we de, hîna ji we re 
destek û alîkar bin. 

Sipas ji beşdariya te di vê 
hevpeyvînê de. 

Ez gellek keyfxweş û serfiraz im ku ev 
derfeta ji bo min pêk hat demekê xweş bi 
rojnameya Agirî re bim. 









Di Kiryara Terorîstî Ya 
Şengalê De, 500 Kes Mirin 
Û 375 Kes Jî Birîndar 
Bûn 



Roja sêşem, 14'ê Tebaxa 2007'an li 
bajarê Şengalê li Başûrê Kurdistanê 4 
otombêl hatin teqandin û di encamê de û 
li gorî agahiyê herî dawî 500 hatine kuştin 
û 375 kes jî birîndar bûn. 

Teqînên han ên terorîstî li Komelgeha 
Sîba - şêx Xidir û gundê Tel Ezer yên 
girêdayî Şengalê hatin pêkanîn. 

Li gora ragihandina Ajansa 
Peyamnêr'ê, jêderek şandeya lêkolînê ya 
bûyera Şengalê bêyî ku navê xwe bêje 
ragihandiye ku Sûriye li paş êrîşa Şingalê 
ye. 

Berpirsiyarên Mucahidîn 
Xelq A îranê Dê Bi Tawana 
Kuştina Xelkê îraqê Bihên 
Dadgehîkirin 

Serdozgerê 
Giştî yê 
îraqê 
ragihand 
ku 150 kes 
ji endamên 
Rêxistina 
Mucahidîn 
Xelq a 
îranê û ji 

wana Mesûd Recewî û Miryem Recewîji 
berpirsiyarên vê rêxistinê bi tawana 
kuştina xelkê îraqê li serdemê hikûmeta 
berê de dê bihên dadgehîkirin. 



Li gorî agahiyên ji zimanê Cefer 
Mûsewî ve, rêxistina navhatî di kuştina 
îraqiyan û bi taybet îşkencekirina wan 
de rolek mezin hebûye. 


Navbirî herweha ragihand ew kesên 
ku ser bi wê saziyê ne, navê wan jî di 
lîsteya 150 kesî de hatibe li her cihekê 
bijîn, dê bo dadgehê bihên gazîkirin. 


Rojnameya panzdehrojî ya siyasî, çandî û giştî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 

agiri2003@googlemail.com 



Behadîn Edeb 
Koça Dawiyê Kir 

Roja 

pêncşem, 

15.08.2007'an 

, Behadîn 
Edeb, 

endamê berê 
yê Mec[îsa 
Şêwra Îslamî 
a îranê bi 
sebeba nesaxiya 
Penceşêrê li 
nexweşxaneya Mêhr a Tehranê de jiyana 
xwe ji dest da. Navbirî di wan 3 salên 
dawîn de tûşî nesaxiya Penceşêrê bibû. 

Behadîn Edeb yek ji kurdên nasiyar li 
Kurdistana îranê bû. Wî bi hevkariya 
çend kurdên din bo yekem car karî 
feraksiyona Kurd li Meclîsa şêwra Îslamî 
ya îranê de çê bike. Ew du gerran 
nûnerê xelkê bajarên Sine û Kamyaranê 
di Meclîsa Şêwra îslam ya îranê a 
pêncem û şeşem de bû. 

PDK îranê di vê derheqê de 
daxuyaniyek weşand û serxweşî ji 
malbata wî kir. 



Ebdulah Gul Take 
Berendamê Serok 
Komariya Turkiyê Ye 



Piştî civîna Komîteya Navendî ya 
Birêveberiya Partiya AKP'ê ku Partiya 
desthilatdar ya Turkiyê ye, diyar bû ku 
ew dubare Ebdulah Gul ji bo hilbijartina 
Serok Komariyê berendam dikin. 

Siyasetvanên Sekolar û Arteşa 
Turkiyê tevî berendamiya Gul dijberî 
kirine. 

Roja 20.08.2007'an hilbijartina 
Serok Komariya Turkiyê tê lidarxistin. 
Divêt berendam 2 ji 3 (367 ji 550) a 
dengan bidest bixin. 

AKP'ê niha 341 deng di Parlemana 
wî welatî de heye. 


♦ Malbatekê Ji Ber Hejariyê 
Rêya Xwsekuştinê Da 
Pêşiya Xwe 



Çîroka xwekuştina bikom ya malbata Misrî 
dengvedaneke zaf hebû, bi taybetî piştî wê ku 
derket ji ber belengaziyê xwe kuştin e. 

Goriyên vê bûyerê pêkhatîne ji: Bavê 60 salî û 
du keçên derçûyê zanîngehê ku tu yek ji wan 
nehatibûn damezirandin. Mehekê berê vê bûyerê jî 
xortekî wê malbatê ji rêya bûyera tirombêlê canê 
xwe ji dest da. 

Ew malbate xelkê Qahîreya Misrê bûn. Li gorî 
lêkolînên polîs, ew malbate di bin hêla hejariyê de 
jiyan e û ji ber desttengiyê alev û kel û pelên nav 
mala xwe firotine û li ser erd dirûniştin û ji aliyê 
cîranan ve dihatin piştevanî kirin. 

Li gorî çavkaniyan her du keçên 25 û 26 salî 
dermanê Lancosîn xwarine ku ji bo nesaxiyên dil tê 
bikaranîn. Dema ku bavê wan pêdihese, li cihê wê 
ku wan bigihîjîne nexweşxaneyê, 20 heb ji wî 
dermanî dixwet û xwe jî tevlî karwanê miriyên wê 
malbatê dike. 


Şîr Di Parastina Rûçik Û Sûmetê 
Jinan De Mifaheke Baş Heye 

Li 

gorî 
lêkolînê 
n 

pizîşkî, 
şîr 

mifahek 
e gellek 

baş di 

parastin û bedevhiştina sûmetê jinan de 
heye û tim rûçikê wan bi nermî û terr dihêle. 

Vekolînên nû dan zanîn ku ger şîr tevî ava 
Ceh û Gulavê bihê têkelkirin û piştre jî mirov wê 
ji rûçik û sûmetê xwe bihisût û bo midehê 20 
deqîqeyan pêve bihêle û paşan jî bi ava şîrtên 
bişot, wê demê rûyê mirov ciwan û xweşik dike. 

Her wiha lêkolîn didin zanîn ger ku kirêm 
yan melhemek ji şîr û 2 kewçik ji lîmoyê bihê 
çêkirinê û piştre ser û çavan bihisûn û piştî 15 
deqîqeyan bişon, wê demê ser û çawê mirov 
nerm û saf dike ku eva jî dibe sedema 
ciwankirina sûmetê mirov. 





















